hotchpotch/miracl-hf-unified huggingface dataset:
কমলগঞ্জ উপজেলা
কমলগঞ্জ উপজেলা বাংলাদেশের মৌলভীবাজার জেলার একটি প্রশাসনিক এলাকা।রাজধানী ঢাকা থেকে এর দূরত্ব প্রায় ২০০ কি.মি।। সড়ক ও রেল দুই ভাবেই কমলগঞ্জ এ পৌছানো যায়।।কমলগঞ্জ প্রাকৃতিক সৌন্দর্যের এক অপার লীলাভূমি।।এখানে রয়েছে লাউয়া ছড়া জাতীয় উদ্যান, হামহাম জলপ্রপাত,মাদবপুর লেক,নয়নাভিরাম চা বাগান।।প্রকৃতি প্রেমিদের জন্য কমলগঞ্জ একটি চমৎকার জায়গা।।
কমলগঞ্জ উপজেলার অক্ষাংশ ও দ্রাঘিমাংশ । এই উপজেলার উত্তরে মৌলভীবাজার সদর ও রাজনগর উপজেলা, দক্ষিনে ভারতের ত্রিপুরা রাজ্য, পশ্চিমে শ্রীমঙ্গল ও মৌলভীবাজার সদর উপজেলা এবং পূর্বে ভারতের ত্রিপুরা রাজ্য অবস্থিত।
কমলগঞ্জ থানা ১৯২২ সালে গঠিত হয় এবং উপজেলার মর্যাদা পায় ১৯৮৩ সালে। কমলগঞ্জ পৌরসভা গঠিত হয় ২০০০ সালে।
ভানুবিল কৃষকপ্রজা আন্দোলন কমলগঞ্জের সবচেয়ে বিখ্যাত ঐতিহাসিক ঘটনা। বাংলা ১৩০৭ সনে সংঘটিত এই ঘটনায় মণিপুরী কৃষকরা বৃটিশ ও তাদের পোষ্য জমিদারদের বিরুদ্ধে বিদ্রোহ ঘোষণা করে।
কমলগঞ্জ উপজেলায় ৯টি ইউনিয়ন, ১১৮টি মৌজা, এবং ২৭৬টি গ্রাম আছে।
ইউনিয়নগুলো হচ্ছে -
বাংলাদেশের ১৯৯১ সনের লোক আদমশুমারি অনুসারে কমলগঞ্জ থানার জনসংখ্যা হলো ১৯১,৬৭২ জন। এর মধ্যে পুরুষ ৫১% এবং নারী ৪৯%। জনসংখ্যার ৬২.৯২% মুসলিম, ৩৬.০৯% হিন্দু, ০.০৪% বৌদ্ধ, ০.৮৮% খ্রিষ্টান এবং অন্যান্য ০.০৭%।
কমলগঞ্জ উপজেলায় বাঙালি ছাড়াও নানান জাতি ও আদিবাসী জনগোষ্টী বাস করেন। যেমন বিষ্ণুপ্রিয়া মণিপুরী, মৈতৈ মণিপুরী, পাঙন, ত্রিপুরা, চা শ্রমিক, শব্দকর, খাসিয়া , হালাম ইত্যাদি।
কমলগঞ্জ উপজেলায় সাক্ষরতার হার ৪৮.৬%।3."এক নজরে কমলগঞ্জ"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার
মৌলভীবাজার সদর উপজেলা
মৌলভীবাজার সদর উপজেলা বাংলাদেশের মৌলভীবাজার জেলার একটি প্রশাসনিক এলাকা।
উপজেলার উত্তরে রাজনগর উপজেলা এবং সিলেটের বালাগঞ্জ উপজেলা, পূর্বে কমলগঞ্জ উপজেলা, দক্ষিণে শ্রীমঙ্গল উপজেলা, পশ্চিমে হবিগঞ্জ জেলার নবীগঞ্জ উপজেলা অবস্থিত।
এই উপজেলার ইউনিয়নগুলো হচ্ছে -
মৌলভীবাজার সদরের শাহ মোস্তফা রোডে রয়েছে আবহাওয়া পর্যবেক্ষণের জন্য একটি উপকেন্দ্র। ডপলার পদ্ধতিতে উন্নীত করা এই আবহাওয়া পর্যবেক্ষণ কেন্দ্রটি তৈরিতে অর্থসহায়তা দিয়েছে জাইকা।
শরিয়তপুর সদর উপজেলা
শরিয়তপুর সদর বাংলাদেশের শরিয়তপুর জেলার অন্তর্গত একটি উপজেলা।
-সরদার নাসির উদ্দিন কালু, সাবেক সাংসদ।
এইচ এম মনির, কবি ও লেখক।
গোসাইরহাট উপজেলা
গোসাইরহাট বাংলাদেশের শরিয়তপুর জেলার অন্তর্গত একটি উপজেলা।
এ উপজেলার উত্তরে ডামুড্যা উপজেলা ও ভেদরগঞ্জ উপজেলা, দক্ষিণে বরিশালের হিজলা উপজেলা ও মুলাদী উপজেলা, পূর্বে চাঁদপুর জেলার হাইমচর উপজেলা এবং পশ্চিমে মাদারীপুরের কালকিনী উপজেলা।
== অর্থনীতি এখানে বাংলাদেশের রপ্তানি কারক পাট চিনিক কি্ষক পিঁয়াজ আলু ধান শরীষা মষ্যচাসের খামার মাটির জিনিস তৈরি অনেকে ব্যবসা বাণিজ্য করে
ডামুড্যা উপজেলা
ডামুড্যা বাংলাদেশের শরিয়তপুর জেলার অন্তর্গত একটি উপজেলা।
উত্তরে ভেদরগঞ্জ উপজেলা, পূর্বে ভেদরগঞ্জ উপজেলা ও গোসাইরহাট উপজেলা, দক্ষিণে গোসাইরহাট উপজেলা এবং পশ্চিমে কালকিনী উপজেলা।
সাতটি ইউনিয়ন ও একটি পৌরসভা নিয়ে ডামুড্যা উপজেলা গঠিত।
মোট জনসংখ্যা ১,১৬,৬৪৩ জন (প্রায়); এর মধ্যে পুরুষ ৫৭,৭১৬ জন (প্রায়) এবং মহিলা ৫৮,৯২৭ জন (প্রায়)।
সরকারী প্রাথমিক বিদ্যালয় ৪৫ টি,
রেজিঃ প্রাথমিক বিদ্যালয় ১৫ টি,
কমিউনিটি প্রাথমিক বিদ্যালয় ০২ টি,
জুনিয়র উচ্চ বিদ্যালয় ০৩ টি,
উচ্চ বিদ্যালয়(সহশিক্ষা ০৯ টি,
উচ্চ বিদ্যালয়(বালিকা) ০২ টি,
দাখিল মাদ্রাসা ০৮টি,
আলিম মাদ্রাসা ০১ টি,
ফাজিল মাদ্রাসা ০১ টি,
কামিল মাদ্রাসা ০১ টি,
কলেজ(সহপাঠ) ০১টি‌।
এর মধ্য পূর্ব মাদারীপুর সরকারি কলেজ অন্যতম।
ভেদরগঞ্জ উপজেলা
ভেদরগঞ্জ বাংলাদেশের শরিয়তপুর জেলার অন্তর্গত একটি উপজেলা।
ভেদরগঞ্জ উপজেলার উত্তরে নড়িয়া উপজেলা ও মুন্সিগঞ্জ জেলা ও পদ্মা নদী দক্ষিণে ডামুড্যা উপজেলা ও গোসাইরহাট উপজেলা পূর্বে চাঁদপুর জেলা ও মেঘনা নদী এবং পশ্চীমে শরীয়তপুর সদর উপজেলা ও নড়িয়া উপজেলা অবস্থিত।
ভেদরগঞ্জ উপজেলা ১৩টি ইউনিয়ন ১টি পৌরসভা ও ২টি প্রশাসনিক থানা নিয়ে ঘটিত।
ভেদরগঞ্জ এর নামকরণ নিয়ে বিভিন্ন জনের বিভিন্ন মতামত রয়েছে,
প্রথমত,
ভেদরগঞ্জ এলাকা ছিল ভেদার উদ্দিন জমিদারীর অংশবিশেষ।ভেদার উদ্দিন ১৯২৪ ক্ষ্রিস্টাব্দে এই এলাকার সফরে আসেন এবং এই প্রখ্যাত শিক্ষাবিদ ও প্রভাবশালী ব্যক্তিত্য বিক্রম্পুর পরগনার জমিদার সৈয়দ ভেদার উদ্দিন শাহের প্রয়াসে ভেদরগঞ্জ থানা প্রতিষ্ঠিত হয়।তার নামানুসারেই ভেদরগঞ্জ এর নামকরণ করা হয়। 
দ্বিতীয়ত,
ভেদরগঞ্জের নামকরণ নিয়ে আরো একটি প্রবাদ আছে।এই প্রবাদ কাদা প্রবাদ নামে পরিচিত ।‘ভেদার’ শব্দের অর্থ কাদা।একসময় এই এলাকায় প্রচুর কাদা ছিল।কাদার জন্য মানুষের হাটা চলার ব্যঘাত ঘটত।তাই এই এলাকার নাম একে একে জনমুখে ভেদরগঞ্জ নামের পরিচিতি লাভ করে।
তৃতীয়ত,
অনেকের মতে, এই এলাকায় প্রচুর বেদে ছিল।নদীর পাড়ে সবসময় অসংখ্য বেদে বহর থাকত। তাই এই এলাকার নাম ভেদরগঞ্জ হয়েছে।
চতুর্থত,
আধুনিক গবেষণায় প্রবাদ দুটি নিছক প্রবাদ বলে প্রতিয়মান হয়েছে।মুলত ভে৪দার শাহ এর নাম হতে ভেদরগঞ্জ নামের উৎপত্তি।
সর্বশেষ আদমশুমারি মতে ভেদরগঞ্জ এর মোট জনসংখ্যা ২,৩৭,৭৮০ জন।এর মধ্যে পুরুষ ও মহিলা যথাক্রমে ১২০৯৬০ ও ১১৬৮২০ জন।
ভেদরগঞ্জ উপজেলার শিক্ষার হার ৪০.৪৭ ভাগ।এখানে ২৩টি উচ্চ বিদ্যালয় ও প্রায় এক শত প্রাথমিক বিদ্যালয় রয়েছে।
আধিকাংশ মানুষ কৃষিকাজ এবং ব্যাবসার সংগে জড়িত।
রাজনীতিক ও সংসদ সদস্য আবদুর রাজ্জাক, বীর মুক্তিযোদ্ধা দেওয়ান গোলাম মোস্তফা, শিল্পপতি ব্যবসায়ী জয়নাল হক সিকদার ও রাজনীতিবীদ এ কে এম এনামুল হক শামীম
মাইকেল বালাক
মাইকেল বালাক একজন জার্মান ফুটবলার। তিনি ২০০৬ সালের ফিফা বিশ্বকাপে জার্মানির জাতীয় ফুটবল দলের নেতৃত্ব দেন।
ফ্রাংকো বারেসি
ফ্রাংকো বারেসি () (জন্ম , ত্রাভাইলিতো, ব্রেশা) এসি মিলান ও ইতালীয় জাতীয় দলের প্রাক্তন রক্ষণভাগের খেলোয়াড়। বর্তমানে তিনি ইতালীয় যুব দলের প্রশিক্ষক। বারেসিকে ফুটবলের ইতিহাসের সেরা রক্ষণাত্মক খেলোয়াড়দের একজন হিসেবে গণ্য করা হয়। ইতালীয়রা তাকে পিস্কিনিন "piscinin" ডাকনামে ডেকে থাকে।
ডেনিস বের্গকাম্প
ডেনিস বের্গকাম্প (Dennis Bergkamp) (মে ১০, ১৯৬৯) একজন বিখ্যাত ওলন্দাজ ফুটবল খেলোয়াড়। আধুনিক ফুটবলের সর্বশ্রেষ্ঠ স্ট্রাইকারদের মাঝে তিনি অন্যতম। প্রায় এক দশক তিনি বিলেতের আর্সেনাল ফুটবল দলের সাথে জড়িত ছিলেন।
১৯৯৮ সালে ফ্রান্সে অনুষ্ঠিত বিশ্বকাপের কোয়ার্টার ফাইনালে বের্গ্‌ক্যাম্প আর্জেন্টিনার বিরুদ্ধে একটি চমকপ্রদ গোল করেন যেটি বিশ্বকাপের ইতিহাসের সেরা গোলগুলির মাঝে স্থান পেয়েছে। খেলার শেষ মুহুর্তে এই গোল হল্যান্ডকে স্মরনীয় বিজয় এনে দেয়।
পল ব্রাইটনার
জার্মান জাতীয় দলের সাবেক ফুটবলার।
জিয়ানলুইজি বুফন
জিয়ানলুইজি "জিজি" বুফন (, ; জন্ম ২৮ জানুয়ারি ১৯৭৮), ইতালীয় গোলরক্ষক যিনি সিরি এ ক্লাব জুভেন্তাস,পারি সাঁ-জেরমাঁ এবং ইতালি জাতীয় দলের হয়ে খেলেন। তিনি উভয় দলেই অধিনায়ক হিসেবে দায়িত্ব পালন করেন। ইতালি জাতীয় দলের হয়ে তিনি সর্বাধিক সংখ্যক খেলায় মাঠে নেমেছেন। এছাড়া তাঁকে সর্বকালের অন্যতম সেরা গোলরক্ষক হিসেবেও মনে করা হয়।
পেলের প্রকাশিত ১০০ জন জীবিত বিখ্যাত ফুটবলারদের তালিকায় বুফনও ছিলেন। তিনি ৮ বার সিরি এ বর্ষসেরা গোলরক্ষকের পুরস্কার জিতেছেন, যা একটি রেকর্ড। ইতালির ২০০৬ বিশ্বকাপ জিতার পর তিনি ইয়াশিন পুরস্কারও জিতেন। এছাড়া তিনি প্রতিযোগিতার সেরা দলেও জায়গা করে নেন। বুফনই একমাত্র গোলরক্ষক যিনি উয়েফা বছরের সেরা ক্লাব ফুটবলার পুরস্কার জিতেছেন। এছাড়া তিনি বর্ষসেরা গোলরক্ষকের পুরস্কারও জিতেন এবং ২০০৩, ২০০৪ ও ২০০৬ সালে উয়েফা বর্ষসেরা দলে জায়গা পান। ২০০৬ সালে তিনি বালোঁ দ'অর পুরস্কারে দ্বিতীয় হন। ২০০৬ ও ২০০৭ সালে তিনি ফিফপ্রো বিশ্ব একাদশে জায়গা পান।
এরিক কাঁতোয়াঁ
এরিক দানিয়েল পিয়েরে কাঁতোয়াঁ (জন্ম ২৪ মে, ১৯৬৬ প্যারিস) একজন সাবেক ফরাসি ফুটবলার যিনি ১৯৮০ ও ১৯৯০ দশকে মাঠ কাঁপিয়েছেন। ম্যানচেস্টার ইউনাইটেডের হয়ে তিনি ক্যারিয়ারের সমাপ্তি ঘটান যেখানে তিনি পাঁচ মৌসুমের চারটিতেই লীগ শিরোপা জেতেন। এর মধ্যে আবার দুইটি দ্বৈত শিরোপা।
এর্নান ক্রেসপো
এর্নান ক্রেসপো আর্জেন্টিনীয় ফুটবলার যিনি ইতালীয় সেরি আ লীগে ইন্তারনাজিওনালে দলের হয়ে খেলেন।
মার্সেল দেসায়ি
মার্সেল দেসাইয়ি আসল নাম ওদেঙ্কে অ্যাবি (ফরাসি: Marcel Desailly) (জন্ম সেপ্টেম্বর ৭, ১৯৬৮) একজন ফরাসি ফুটবল খেলোয়াড়। তিনি নব্বইয়ের দশকের শ্রেষ্ঠ রক্ষণাত্মক খেলোয়াড়দের অন্যতম। ১৯৯৮ সালে ফ্রান্সের বিশ্বকাপজয়ী দলে তিনি অমূল্য ভূমিকা পালন করেন। বিখ্যাত ইতালীয় ক্লাব এ.সি. মিলানেও অনেক বছর সফলতার সাথে দায়িত্ব পালন করেন। 
দেসাইয়ি এর জন্ম ঘানার আক্রা শহরে।
অলিভার কান
অলিভার রলফ কান (জন্ম ১৫ জুন ১৯৬৯) একজন জার্মান গোলরক্ষক।, কার্লস রুহে'র এসসি দলের পক্ষে তিনি পেশাদার খেলা শুরু করেন। ১৯৯৪ সালে তিনি বর্তমান ক্লাব বায়ার্ন মিউনিখে যোগ দেন। সাম্প্রতিককালের জার্মান খেলোয়াড়দের মধ্যে তিনিই সফলতম। দলের সাথে তিনি সাতটি জার্মান চ্যাম্পিয়নশিপ, পাঁচটি জার্মান কাপ, উয়েফা কাপ (১৯৯৬)। উয়েফা চ্যাম্পিয়নস লীগ ও ইন্টারকন্টিনেন্টাল কাল (দুটিই ২০০১ সালে) জিতেছেন। তার ব্যক্তিগত নৈপুণ্যের কারণে তিনি পরপর চারবার উয়েফা শ্রেষ্ঠ ইউরোপীয় গোলরক্ষক পুরস্কার এবং দুটি বর্ষসেরা জার্মান ফুটবলার পুরস্কার পেয়েছেন। ১৯৯৪ সাল থেকে ২০০৬ সাল পর্যন্ত তিনি জার্মানির পক্ষে খেলেছেন। ২০০২ সালের বিশ্বকাপে তিনি জার্মানির মূল গোলরক্ষক হিসেবে খেলেছেন এবং ব্যক্তিগত নৈপুণ্য দেখিয়ে গোল্ডেন বল পুরস্কারে ভূষিত হয়েছেন। কানকে প্রায়ই "কিং কান" নামে ডাকা হয়। or "The Titan."
কান জার্মানির কার্লস্রুহে তে জন্মগ্রহণ করেন।মাধ্যমিক শিক্ষা সম্পন্ন করেন হেলমহোলট্‌জ জিমন্যাসিয়াম কার্লস্রুহে তে তারপর হেগেন বিশ্ববিদ্যালয়ে ভর্তি হন অর্থনীতি বিষয়ে পড়াশোনার জন্যে,কিন্তু পড়াশোনা শেষ করতে পারেননি।তার স্ত্রীর নাম ছিল সিমোনে,তাদের দুই সন্তান রয়েছে।২০০৯ সালে কান সিমোনের সাথে বিবাহ বিচ্ছেদের ঘোষণা দেন।
কানের বাবা রোল্‌ফ কান সাবেক পেশাদার ফুটবল খেলোয়াড় ছিলেন।
কেভিন কিগান
জোসেফ কেভিন কিগার (জন্ম ফেব্রুয়ারি ১৪, ১৯৫১) ইংল্যান্ডের আর্মথর্পে প্রাক্তন ইংল্যান্ড জাতীয় দলের ফুটবল খেলোয়াড় এবং ম্যানেজার। বর্তমানে তিনি নিউকাসল এর ম্যানেজারের দায়িত্ব পালন করছেন। সারা বিশ্বজুড়ে তিনি ইংরেজ ফুটবলের অন্যতম মহানায়ক হিসাবে পরিচিত। একমাত্র ইংরেজ খেলোয়াড় হিসাবে তিনি দুইবার ইউরোপিয়ান বর্ষসেরা খেলোয়াড় নির্বাচিত হন।
জনি হেইন্স
জন নরম্যান হাইনেস (অক্টোবর ১৭, ১৯৩৪ - অক্টোবর ১৮, ২০০৫) জনি হাইনেস নামে বেশি পরিচিত, একজন ইংরেজ ফুটবলার ছিলেন যিনি ১৯৫২ সাল থেকে ১৯৭০ সাল পর্যন্ত ফুলহাম ফুটবল ক্লাবের হয়ে ৬৫৮ খেলায় ১৫৮টি গোল করেছেন।
হাভিয়ের সাভিয়োলা
জাভিয়ের পেড্রো সেভিওলা ফার্নান্দেজ (১১ ডিসেম্বর ১৯৮১ সালে জন্মগ্রহণ) একজন ফরওয়ার্ড হিসেবে ক্লাব অ্যাটলেটিকো রিভার প্লেটের হয়ে খেলছেন এই আর্জেন্টিনীয় পেশাদার ফুটবলার।
thumb|259x259px|
হাভিয়ের সাভিয়োলা
ড্রিবলিং এবং ক্ষেত্রের উপর প্রায় কোনো আক্রমণ অবস্থান থেকে স্কোর করার ক্ষমতা, তার গতির জন্য পরিচিত, তিনি বার্সেলোনা এবং রিয়াল মাদ্রিদ উভয় প্রতিনিধিত্ব করেন এবং ২০০৪ সালে ১২৫ জীবিত ফুটবলার নিয়ে পেলের এর ফিফা ১০০ তালিকায় সর্বকনিষ্ঠ খেলোয়াড় হিসেবে ঘোষণা করা হয়। তার পূর্বপুরুষগণ দরুন তিনি ২০০৪ সাল থেকে স্প্যানিশ জাতীয়তা ঝুলিতে, এবং তিনি লা লিগায় ১৯৬ গেম এবং আট ঋতুর কোর্সের উপর ৭০ গোল হাজার সমগ্র জড়; তিনি শুরু এবং রিভার প্লেটের হয়ে তার ক্যারিয়ার শেষ করে। সাত বছর ধরে একজন আর্জেন্টাইন আন্তর্জাতিক,সেভিওলা ২০০৬ বিশ্বকাপ ও তার দল ফাইনালে উঠে যেখানে ২০০৪ কোপা আমেরিকা, তার দেশের প্রতিনিধিত্ব করেন। তিনি ২০০৪ অলিম্পিকে স্বর্ণ পদক জিতেছেন।
এই নাম স্প্যানিশ নামকরণের কাস্টমস ব্যবহার: প্রথম বা পৈত্রিক পরিবারের নাম হয় সেভিওলা এবং দ্বিতীয় বা মাতৃক পরিবার নামের ফার্নান্দেজ হয়।
লুইস অলিভেইরা
লুইস এয়ারটন বাররোসো "লুলু" অলিভেইরা (জন্ম ২৪ মার্চ ১৯৬৯) প্রাক্তন ব্রাজিলীয়-বেলজিয় ফুটবল খেলোয়াড়। তিনি বর্তমানে এচ্চেলেঞ্জা সার্ডিনিয়া আঞ্চলিক অপেশাদার লীগে মুরাভেরা দলের কোচ। তিনি তার খেলোয়াড়ি জীবনের অধিকাংশ সময় ইতালিতে কাটিয়েছেন।
গের্ড ম্যুলার
গেরহার্ড গের্ড ম্যুলার(জন্ম নভেম্বর ৩, ১৯৪৫) একজন প্রাক্তন পশ্চিম জার্মান ফুটবলার। তিনি ৬২ আন্তর্জাতিক ফুটবল খেলায় অংশগ্রহণ করে ৬৮ গোলের জাতীয় রেকর্ডসহ ৭৪টি ইউরোপিয়ান ক্লাব খেলায় ৬৬ গোল, ৪২৭ বুন্দেসলিগা খেলায় ৩৬৫ গোলের আন্তর্জাতিক রেকর্ডের অধিকারী। তিনি ছিলেন তার সময়ের অন্যতম সেরা ও সফল স্ট্রাইকার।
তিনি ১৯৬৪ সাল থেকে ১৯৭৯ সালের মধ্যে জার্মান ক্লাব বায়ার্ন মিউনিখের হয়ে ৪২৭ ম্যাচে ৩৬৫টি গোল করেন।
১৯৭২ সালে ম্যুলার এক মৌসুমে ৮৫টি গোল করে বিশ্বরেকর্ড গড়েন। এ বিশ্বরেকর্ডটি দীর্ঘ ৪০ বছর অক্ষত ছিল। কিন্তু বার্সেলোনা তথা আর্জেন্টিনার ভুবনখ্যাত ফরোয়ার্ড লিওনেল মেসি ২০১২ সালে তা ভেঙ্গে দেন।
পশ্চিম জার্মানির হয়ে ১৯৬৬ থেকে ১৯৭৪ পর্যন্ত ৬২ ম্যাচে তার গোলসংখ্যা ৬৮। তিনি ১৯৭০ সালের বিশ্বকাপে ১০টি গোল করে সর্বোচ্চ গোলদাতা হন। ১৯৭৪-এর বিশ্বকাপে তিনি ৪টি গোল করেন। এর মাঝে শেষটি ছিল ফাইনাল ম্যাচে হল্যান্ডের বিপক্ষে ফলাফল নির্ধারণী গোল। দুটি বিশ্বকাপ খেলে মোট ১৪টি গোল করে তিনি দীর্ঘ ৩২ বছর বিশ্বকাপে সর্বোচ্চ গোলের রেকর্ড নিজের করে রেখেছিলেন। ২০০৬ বিশ্বকাপে রোনালদো তাঁকে ছাড়িয়ে যান।
গের্ড মুলার
ওলে গানার সলশেয়ার
ওলে গানার সলশেয়ার (জন্ম ফেব্রুয়ারি ২৬, ১৯৭৩) একজন নরওয়েজীয় ফুটবলার যিনি বর্তমানে ম্যানচেস্টার ইউনাইটেড দলে খেলেন। ইংল্যান্ডে আসার আগে সলশেয়ার নরওয়ে সেনাবাহিনীতে এক বছর কাজ করেন। তিনি অনিয়মিত ভাবে তৃতীয় বিভাগের দল "ক্লাউজেনেনগেন এফ কে" এ খেলতেন, পরে তিনি নরওয়ে প্রিমিয়ার লীগের দল "মোল্ডে এফ কে" দলে সরে আসেন ১৯৯৪ সালে। জুলাই ২৯, ১৯৯৬ সালে তিনি যোগ দেন ইউনাইটেডে, তখন তার ফি ছিল £১.৫ মিলিয়ন। ২০ নম্বর জার্সি গায়ে দিয়ে খেলা সলশেয়ার ম্যানচেস্টার ইউনাইটেডেই তার ফুটবল জীবনের ইতি টেনেছেন। ম্যানচেস্টার ইউনাইটেডে তিনি ৩৬৬ খেলায় ১২৬ গোল করেছেন। ১৯৯৯ সালের ত্রয়ী জেতা দলের অন্যতম সদস্য ছিলেন তিনি।
খেলার শেষের দিকে গোল করার প্রবণতার কারণে সলশেয়ার বিখ্যাত ছিলেন। প্রায়শই হারের মুখ থেকে তিনি ম্যানচেস্টার ইউনাইটেডকে ড্র এমনকি বিজয় এনে দিয়েছেন। এর সবচেয়ে বড় উদাহরণ হচ্ছে ১৯৯৯ সালের উয়েফা চ্যাম্পিয়নস লীগের ফাইনাল খেলায় বার্সেলোনার ক্যাম্প ন্যু তে বায়ার্ন মিউনিখের বিপক্ষে অতিরিক্ত সময়ে তার দেয়া বিজয়সূচক গোল।
২০০৭ সালের ২৭ আগস্ট গুরুতর হাঁটুর আঘাতের ফলে সলশেয়ার তার ফুটবল ক্যারিয়ারের ইতি টানতে বাধ্য হন। তবে তিনি ওল্ড ট্রাফোর্ডেই তার কোচিং ক্যারিয়ার শুরু করবেন।
মিরোস্লাভ ক্লোসা
মিরোস্লাভ ক্লোসা (; জন্ম: ৯ জুন ১৯৭৮) একজন জার্মান ফুটবলার। ২০০২ থেকে ২০১৪ পর্যন্ত অনুষ্ঠিত ৪টি বিশ্বকাপে অংশ নিয়েছেন জার্মানীর জাতীয় দলের হয়ে। ফলাফলের দিকে তাকালে দেখা যাবে যে ২০১৪তে (২ গোল) চ্যাম্পিয়ন, ২০০২তে (৫ গোল) রানার্সআপ, এবং ২০০৬ (৫ গোল) এবং ২০১০তে (৪ গোল) তৃতীয়স্থান অর্জন করেছে জার্মানী। ২০১৪ বিশ্বকাপে সর্বোচ্চ গোলদাতা ব্রাজিলের “Ronaldo” কে হার মানিয়ে ১৬ গোল করে নিজেকে নিয়ে যায় প্রথম স্থানে। এছাড়াও “Klose” জার্মানীর সর্বকালের সর্বোচ্চ গোলদাতা। রেকর্ডে আছে “Klose” যে ম্যাচে গোল করেছে জার্মানী সে ম্যাচ কখনো হারেনি। ২০১৪ বিশ্বকাপে জার্মানীর জয়ের পর অবসর নেন তিনি।
ফেরেন্তস পুশকাস
ফেরেন্তস পুশকাস একজন হাঙ্গেরীয় ফুটবল খেলোয়াড়। আন্তর্জাতিক ৮৪ ম্যাচে ৮৩ গোল তাঁর অসাধারণ গোল করার ক্ষমতার পরিচয় দেয়। হাঙ্গেরীয় লীগে ৪ বার সর্বোচ্চ গোল করেন এই বাঁ পায়ের ফুটবলার। ১৯৪৮ সালে সকল ইউরোপীয় লীগের মধ্যে সর্বোচ্চ গোল করেন। তিনি রিয়েল মাদ্রিদ ক্লাব দলের হয়ে টানা ৫ বার স্পেনীয় শিরোপা জেতেন। ২০০৬ সালের নভেম্বর ১৭ তিনি মৃত্যুবরণ করেন।
মাইকেল ওয়েন
মাইকেল জেমস ওয়েন (জন্মঃ ১৪ ডিসেম্বর, ১৯৭৯) সাবেক ইংলিশ ফুটবল খেলোয়াড় যিনি লিভারপুল, রিয়াল মাদ্রিদ, নিউক্যাসেল, ম্যানচেস্টার ও স্টোক সিটির হয়ে খেলেছেন এবং ইংল্যান্ড জাতীয় দলের হয়ে খেলেছেন।
ডেভিড সিম্যান
ডেভিড অ্যান্ড্রু সিম্যান এমবিই (জন্ম ১৯ সেপ্টেম্বর ১৯৬৩) একজন প্রাক্তন ইংরেজ পেশাদার ফুটবলার যিনি গোলরক্ষক হিসেবে খেলতেন।
হেনরিক লারসন
হেনরিক এডওয়ার্ড লারসন, ওবিই (জন্ম ২০ সেপ্টেম্বর, ১৯৭১) সাবেক সুইডিশ পেশাদার ফুটবলার এবং বর্তমানে সুইডিশ ফুটবল ক্লাব ফাল্কেনবার্গ-এর ম্যানেজার। তিনি সুযোগসন্ধানী স্ট্রাইকার হিসাবে সুপরিচিত ছিলেন।
রাউল গোনসালেস
রাউল গোনসালেস ব্লাঙ্কো (স্পেনীয়: Raúl González Blanco "রাউল্‌ গোন্‌থ়ালেথ়্‌ ব্লাঙ্কো" বা "রাউল্‌ গোন্‌সালেস্‌ ব্লাঙ্কো", জন্ম জুন ২৭, ১৯৭৭), শুধু রাউল বলেও পরিচিত, একজন স্পানিশ ফুটবল খেলোয়াড়। তিনি রিয়েল মাদ্রিদ দলে ১৯৯৪ সাল থেকে ২০১০ পর্যন্ত খেলেছেন এবং তিনি দলের অধিনায়কের দায়িত্বও পালন করেছেন।তিনি বর্তমানে কাতারের আল শাদ ক্লাবে খেলেন। তিনি স্পেনের জাতীয় ফুটবল দলের হয়ে ১০০ এরও বেশি ম্যাচ এবং ৪৭টি গোল দিয়ে তিনি সর্বকালের ২য় সর্বোচ্চ গোলদাতা। তিনি ১৯৯৮ ফিফা বিশ্বকাপ, ইউরো ২০০০, ২০০২ ফিফা বিশ্বকাপ, ইউরো ২০০৪ এবং ২০০৬ ফিফা বিশ্বকাপে স্পেনের প্রতিনিধিত্ব করেন।তিনি তার কৌশল, গোল করার অসামান্য দক্ষতা, নেতৃত্বগুণের জন্য। তিনি এখন(২০১২) পর্যন্ত কোনো লাল কার্ড দেখেননি।
রিয়াল মাদ্রিদের খেলোয়াড় হিসেবে রাউল গঞ্জালেস্ আর সকলকে ছাড়িয়ে গেছেন। রিয়াল মাদ্রিদের হয়ে তিনি সর্বোচ্চ ৭৪১ টি ম্যাচ খেলেন এবং সর্বোচ্চ ৩২৩ টি গোল করেন। তাইতো রিয়াল ভক্তরা রিয়াল মাদ্রিদকে 'রাউল মাদ্রিদ' হিসেবে ডাকতো। ২৫ জুলাই,২০১০ রিয়ালের এই মহাতারকা রিয়াল মাদ্রিদ ত্যাগ করেন। তারপর তিনি চলে যান জার্মানির ক্লাব "শালকে 04"। তিনি বর্তমানে নিউইয়র্ক কসমসের হয়ে খেলছেন।
রুড ভান নিস্টেলরুই
রুতগেরুস ইয়োহানেস মার্তিনিউস "রুড" ফন নিস্টেলরয় (, ; জন্ম ১ জুলাই ১৯৭৬) একজন প্রাক্তন ওলন্দাজ ফুটবলার। ৫৬টি গোল নিয়ে তিনি চ্যাম্পিয়নস লীগের ইতিহাসে চতুর্থ সর্বোচ্চ গোলদাতা। তিনি চ্যাম্পিয়নস লীগের তিনবারের শীর্ষ গোলদাতা। এছাড়া তিনি ইউরোপের তিনটি আলাদা ঘরোয়া লীগেও শীর্ষ গোলদাতার খেতাবও অর্জন করেছেন।
নিস্টেলরয় তার কর্মজীবন শুরু করেন ডেন বশের হয়ে। এরপর তিনি যোগ দেন হিরেনভেনে। ১৯৯৮ সালে তিনি যোগ দেন পিএসভি আইন্দোভেনে। সেখানে তিনি দুইটি ডাচ লীগ শিরোপা জিতেন। পিএসভিতে তার নৈপূন্য ইংরেজ ক্লাব ম্যানচেস্টার ইউনাইটেডের নজরে আসে। ২০০০ সালের গ্রীষ্মে ক্লাবটি তার সাথে চুক্তি করে। কিন্তু ইনজুরির কারণে এক বছর পর তত্‍কালীন ব্রিটিশ রেকর্ড ফি ১৯ মিলিয়ন ইউরোর বিনিময়ে তিনি ম্যানচেস্টার ইউনাইটেডে যোগ দেন। ইউনাইটেডের হয়ে তিনি প্রিমিয়ার লীগ, এফএ কাপ, ফুটবল লীগ কাপ, এফএ কমিউনিটি শিল্ড এবং দুইবার স্যার ম্যাট বাস্‌বি বর্ষসেরা খেলোয়াড়ের পুরস্কারও জিতেন। নিস্টেলরয় ইউনাইটেডের হয়ে ২১৯ খেলায় ১৫০ গোল করেন। ২০০৬ সালে নিস্টেলরয় রিয়াল মাদ্রিদে যোগ দেন। রিয়ালে তিনি দুইটি লা লিগা এবং একটি স্পেনীয় সুপার কাপ শিরোপা জিতেন। ২০১০ সালের জানুয়ারিতে তিনি হামবার্গার এসভিতে যোগ দেন। ২০১১ সালের গ্রীষ্মে তিনি স্পেনে ফিরে আসেন এবং মালাগায় যোগ দেন। ২০১২ সালের ১৪ মে, তিনি ফুটবল থেকে অবসরের ঘোষণা দেন।
শুরুতে ভ্যান নিস্তেলরয় একজন সেন্ট্রাল ডিফেন্ডার হিসেবে খেলতে শুরু করেছিলেন। এরপর তিনি ডাচ দ্বিতীয় বিভাগের দল "এফসি ডেন বস" এ যোগ দেন সেন্ট্রাল মিডফিল্ডার হিসেবে। ১৯৯৭ সালে তিনি ১৩ খেলায় ১২ গোল করেন। একই বছরে তিনি আবার অবস্থান বদলে "এসসি হেরেনভেন" দলে সেন্ট্রাল ফরোয়ার্ড হিসেবে যোগ দেন। এখানে ৩১ খেলায় তিনি ১৩ গোল করেন। ১৯৯৮ সালে তার ২২তম জন্মদিনে তিনি পিএসভির পক্ষে চুক্তিতে স্বাক্ষর করেন ৬.৩ মিলিয়ন ইউরোর বিনিময়ে। সেটি তখন ছিল রেকর্ড ট্রান্সফার ফি যেকোন ডাচ ক্লাবের জন্য।
পিএসভিতে প্রথম মৌসুমে তিনি ৩৪ খেলায় ৩১ গোল করেন যা ছিল সেই লীগের সর্বোচ্চ এবং ইউরোপে দ্বিতীয় সর্বোচ্চ। ১৯৯৮ সালে চ্যাম্পিয়নস লীগের একটি খেলায় হেলসিঙ্কি দলের বিপক্ষে ৩টি গোল করে তিনি ইউরোপে পরিচিতি পান। এতে তার দল ৩-১ গোলে জেতে। ভ্যান নিস্তেলরয়কে নেয়ার জন্য অনেক ক্লাব মুখিয়ে ছিল। পরের মৌশুমে তিনি লীগে আবার ২৯ গোল করেন এবং নেদারল্যান্ডে আবারও শীর্ষ গোলদাতা হন। তার প্রথম আন্তর্জাতিক গোল আসে ১৯৯৯ সালে যখন মরক্কোর বিপক্ষে ২-১ গোলের হারে তিনি একমাত্র গোল করেন।
রোবের্তো কার্লোস
রোবের্তো কার্লোস, পুরো নাম রোবের্তো কার্লোস দা সিলভা (জন্ম এপ্রিল ১০, ১৯৭৩, সাও পাওলো), একজন ব্রাজিলীয় ফুটবলার। বর্তমানে রিয়াল মাদ্রিদের হয়ে খেলেন। তিনি একজন পটু উইংব্যাক হিসেবে পরিচিত।
ওয়েবসাইট
অন্যান্য
রায়ান গিগস
রায়ান জোসেফ গিগস (রায়ান জোসেফ উইলসন নামে জন্ম ২৯শে নভেম্বর ১৯৭৩ কার্ডিফে) একজন ওয়েলশ ফুটবলার, বর্তমানে ম্যানচেস্টার ইউনাইটেড দলে ইংরেজ প্রিমিয়ারশিপে খেলে থাকেন। তিনি একটি দলেই তার সারা ক্রীড়াজীবন কাটিয়েছেন। রেড-ডেভিলের হয়ে তিনি প্রায় ৭০০টি খেলাতে অংশ নিয়েছেন। তিনি ছাড়া আর কোন খেলোয়াড় তার জীবনে এত প্রিমিয়ারশিপ মেডাল পাননি।
গিগসের পিতা ড্যানি উইলসন ছিলেন একজন রাগবি খেলোয়াড় ও মা লাইন গিগস। কার্ডিফে জন্ম নিলেও তিনি বেড়ে ওঠেন পেন্ডলেবারিতে। তার পিতা ছিলেন মিশ্র রক্তের এবং তিনিও তার জন্য গর্বিত। তার ছোট ভাই রড্রি গিগস একজন উইঙ্গার এবং এফসি ইউনাইটেড অব ম্যানচেস্টার এ খেলেন যে দলটি ম্যালকম গ্লেজারের ইউনাইটেড অধিগ্রহণের পর অসন্তুষ্ট ইউনাইটেড সমর্থকের প্রতিষ্ঠা করেছেন।
গিগস বর্তমানে ম্যানচেস্টারে দীর্ঘতম সময় ধরে খেলা ফুটবলার, যিনি ১৯৯০-৯১ সালে দলের হয়ে প্রথম মাঠে নেমেছিলেন এবং ১৯৯১-৯২ মরশুমে দলের নিয়মিত একাদশে ছিলেন। তিনি দলের হয়ে দ্বিতীয় সর্বোচ্চ প্রতিযোগিতামূলক খেলায় অংশ নিয়েছেন (প্রথম স্থানে আছেন ববি চার্লটন), এবং সর্বোচ্চ ২৩টি দলগত ট্রফির অধিকারী। ১৯৯২ সাল থেকে তিনি দশটি প্রিমিয়ার লীগ শিরোপা, চারটি এফএ কাপ শিরোপা, দুটি লীগ কাপ শিরোপা এবং দুটি উয়েফা চ্যাম্পিয়নস লীগ শিরোপা জিতেছেন। এছাড়া দুটি এফএ কাপ রানার্স-আপ ও দুটি লীগ কাপ রানার্স-আপ ট্রফিও পেয়েছেন। চারটি প্রিমিয়ারশিপে তিনি দলের সাথে রানার্স-আপ হয়েছেন।
গিগস ইংল্যান্ডের বিদ্যালয় শিক্ষার্থীদের হয়ে জাতীয় পর্যায়ে খেলেছেন, যেখানে জাতীয়তাকে প্রাধান্য দেয়া হয় না। তবে তিনি আন্তর্জাতিক পর্যায়ে ওয়েলস জাতীয় দলের হয়ে খেলেন। আন্তর্জাতিক খেলায় ওয়েলসের সর্বকনিষ্ঠ খেলোয়াড় হিসেবে গিগসের অভিষেক হয় ১৯৯১ সালে যখন তার বয়স ছিল মাত্র ১৭। ২০০৪ সালে তিনি ওয়েলসের দলনেতা নির্বাচিত হন।
তিনি ১৯৯২ ও ১৯৯৩ সালে দুবার পিএফএ বর্ষসেরা তরুণ খেলোয়াড় নির্বাচিত হয়েছেন। পরপর দুবছর এই পুরস্কার পাওয়া প্রথম খেলোয়াড় তিনি। পরবর্তীকালে রবি ফাউলার ও ওয়েন রুনি পরপর দুবছর এই পুরস্কার জিতেছেন। গিগস প্রিমিয়ারশিপে নিয়মিত স্ট্রাইকার হিসেবে না খেলা খেলোয়াড়দের মধ্যে সর্বাধিক গোলদানের রেকর্ডের অধিকারী। ম্যানচেস্টার ইউনাইটেডের পক্ষে তিনি দ্রুততম সময়ে (১৫ সেকেন্ড) গোল দেয়ার রেকর্ডের মালিক, যেটি দিয়েছিলেন সাউদাম্পটনের বিরুদ্ধে ১৯৯৫ সালের নভেম্বর মাসে। তিনি গ্যারি স্পিডের সাথে যুগ্মভাবে সবগুলো প্রিমিয়ারশিপে গোলদানের রেকর্ড গড়েছেন। এছাড়া তিনি পরপর ১২টি মৌসুমে উয়েফা চ্যাম্পিয়নস লীগে গোলদানকারী প্রথম খেলোয়াড়।
সমর্থকদের রায়ে গিগস ম্যানচেস্টারের শ্রেষ্ঠ গোল করেছেন। এই গোলটি করেছেন ১৯৯৯ সালের এফএ কাপ সেমিফাইনালে আর্সেনালের বিরুদ্ধে, যেখানে তিনি চারজন রক্ষনভাগের খেলোয়াড়কে কাটিয়ে গোল করেন। ইউনাইটেড ও জাতীয় দলে গিগস ১১ নং জার্সি পড়েন। তিনি সমর্থকদের কাছে ওয়েলস জাদুকর নামে সুপরিচিত।
দলনায়ক গ্যারি নেভিলের পর গিগস বর্তমানে রেড ডেভিলদের সহ অধিনায়ক।
ম্যানচেস্টার ইউনাইটেড ক্যারিয়ার:
সদস্য হিসেবে
অন্যান্য
অ্যান্ডি কোল
অ্যান্ড্রিউ আলেকজান্ডার "অ্যান্ডি"কোল (জন্ম অক্টোবর ১৫ ১৯৭১ নটিংহ্যাম) একজন ইংরেজ ফুটবল খেলোয়াড়, যিনি এই খেলার ইতিহাসে সর্বোচ্চ গোলদাতার শীর্ষ তালিকায় অন্তর্ভুক্ত রয়েছেন। বর্তমানে তিনি সান্ডারল্যান্ড দলের পক্ষে খেলেন। তিনি অ্যান্ডি কোল নামেই সমধিক পরিচিত। ১৯৯০ সাল থেকেই এই নামে পরিচিত হলেও ২০০ সাল থেকে তিনি অ্যান্ড্রু কোল হিসেবে পরিচিত হবার ইচ্ছা প্রকাশ করেন।
পল স্কোল্‌স
পল স্কোল্‌স (জন্ম নভেম্বর ১৬, ১৯৭৪) একজন ইংরেজ ফুটবলার, যিনি তার পুরো ক্যারিয়ার ম্যানচেস্টার ইউনাইটেড দলের হয়ে খেলেছেন। তিনি তার সময়ে মধ্যভাগের একজন সেরা খেলোয়াড় হিসেবে পরিচিত।
হাভিয়ের জানেত্তি
হাভিয়ের আদেলমার জানেত্তি (জন্ম ১০ আগস্ট, ১৯৭৩) একজন আরজেন্তিনীয় ফুটবলার। তিনি সিরি এ লীগে ইন্টার মিলান ক্লাবে খেলেন। ১৯৯৫ সাল থেকেই তিনি এই দলে খেলছেন এবং ১৯৯৯ সাল থেকে তিনি এই দলের অধিনায়ক হিসেবে আছেন। তিনি বিভিন্ন অবস্থানে খেলতে পারেন। তিনি ডান ও বাম উইং, ফুলব্যাক ছাড়াও রক্ষণাত্নক মিডফিল্ডার বা কেন্দ্রীয় মিডফিল্ডার হিসেবে খেলতে পারেন। আন্তর্জাতিক পর্যায়ে আর্জেন্টিনার হয়ে সর্বোচ্চ ম্যাচ খেলা ফুটবলার তিনি। আর্জেন্টিনার পক্ষে তিনি ১৯৯৬ অলিম্পিক, ১৯৯৮ ও ২০০২ খেলেছেন।
হাভিয়ের জানেত্তি য়েনোস আইরেসের জন্মগ্রহণ করেন।তাঁর পিতা রডলফো ছিলেন একটি ইটভাটার কর্মী এবং মা ভিওলেটা বোনজোলা ক্লিনার ছিলেন। তিনি মাঠের পরিচর্যার পর অবসর সময়ে ফুটবল খেলতে শুরু করেন। যখন তিনি তরুণ ছিলেন, তিনি স্থানীয় ক্লাব ইন্ডিপেনডিয়েন্টের যুব একাডেমীতে যোগ দেয়ার জন্য অনেক চেষ্টা করেছিলেন, কিন্তু শেষ পর্যন্ত প্রত্যাখ্যাত হন এবং তাকে বলা হয় যে খেলার জন্য তার দৈহিক গঠন ঠিক নয়। পরিবর্তে, তিনি স্কুলে মনোনিবেশ করেন এবং রাজমিস্ত্রির কাজে তার পিতার সহকারী হিসেবে কাজ করেন এবং সে সাথে দুধ বিতরণ এবং এক আত্মীয়ের মুদি দোকানে সাহায্য করার মতো অদ্ভুত কাজও তিনি করেন।
ফ্রাংক রাইকার্ড
ফ্রাঙ্কলিন এডমুন্ডো "ফ্রাঙ্ক" রাইকার্ড (জন্ম সেপ্টেম্বর ৩০, ১৯৬২, আমস্টার্ডাম) একজন ওলন্দাজ ফুটবল ম্যানেজার ও সাবেক খেলোয়াড়। রাইকার্ড এএফসি আয়াক্স, রিয়াল জারাগোজা ও এসি মিলান ক্লাবের পক্ষে খেলেছেন। তিনি নেদারল্যান্ড জাতীয় দলের পক্ষে ৭৩ খেলায় ১০ গোল করেছেন। তিনি সাম্প্রতিক সময়ে তিনি বার্সেলোনা ক্লাবের ম্যানেজার হিসেবে দায়িত্ব পালন করেছেন। ২০০৮ সালের ৮ মে তারিখে তিনি বার্সেলোনার ম্যানেজার পদ থেকে ইস্তফা দেন এবং বার্সেলোনা বি দলের জোসেফ গুয়ার্দিওলা তার স্থলাভিষিক্ত হন।
আন্দ্রেই শেভচেঙ্কো
আন্দ্রেই মিকোলাইয়োভিচ শেভচেঙ্কো (, ; জন্ম ২৯ সেপ্টেম্বর ১৯৭৬) একজন অবসরপ্রাপ্ত ইউক্রেনীয় ফুটবলার এবং বর্তমানে একজন ইউক্রেনীয় রাজনীতিবিদ।
লোথার মাথেউস
লোথার মাথেউস (Lothar Matthaeus; মার্চ ২১, ১৯৬১) প্রসিদ্ধ জার্মান ফুটবল খেলোয়াড় এবং ১৯৯০ সালের বিশ্বকাপ বিজয়ী জার্মান দলের দলনেতা। তিনি দুটি বিশ্বকাপ রেকর্ডের অধিকারী - ১৯৮২ থেকে ১৯৯৮ সাল পর্যন্ত পর পর টানা ৫টি বিশ্বকাপে তিনি অংশগ্রহণ করেন, এবং সর্বমোট ২৫ টি বিশ্বকাপ ম্যাচ খেলেন। তৎকালীন সময়ের সর্বশ্রেষ্ঠ মিডফিল্ডারদের তিনি অন্যতম।
অ্যাশলি কোল
অ্যাশলি কোল (জন্মঃ ২০ ডিসেম্বর, ১৯৮০) ইংল্যান্ডের ফুটবল খেলোয়াড়। সমালোচকরা ও সতীর্থরা তাকে তার সময়ের সেরা পেশাদার (মূলত সেরা রক্ষনভাগের খেলোয়াড়) হিসাবে বিবেচনা করা থাকে। স্টেপ্নী, লন্ডনে জন্ম নেয়া কোল আর্সেনালের মাধ্যমে তার ক্যারিয়ার শুরু করেন।
গ্যারি নেভিল
গ্যারি আলেক্সান্ডার নেভিল (জন্ম ফেব্রুয়ারি ১৮, ১৯৭৫ গ্রেটার ম্যানচেস্টারের বারি অঞ্চলে) একজিন ইংরেজ ফুটবলার যিনি ইংল্যান্ডের পক্ষে সবচেয়ে বেশি ম্যাচ খেলা রক্ষনভাগের খেলোয়াড়। তিনি "রাইট ফুল ব্যাক" হিসেবে খেলে থাকেন। তিনি ম্যানচেস্টার ইউনাইটেডের অধিনায়ক ছিলেন পাঁচ বছর।
ওল্ড ট্রাফোর্ডে নেভিলের ক্যারিয়ার শুরু হয় সেন্ট্রাল ডিফেন্ডার হিসেবে কিন্তু পরে তিনি ফুল ব্যাকে পরিনত হন কেননা তিনি মনে করেছিলেন মধ্যমাঠে খেলার জন্য তার উচ্চতা কম। ১৯৯৫ সালে আন্তর্জাতিক পর্যায়ে তার অভিষেক ঘটে। বিগত দশ বছর ধরে রাইট ব্যাক হিসেবে তিনি দলের প্রথম পছন্দ।
গ্যারি নেভিলের জন্ম হয়েছে একটি বিশাল ক্রীড়া পরিবারে; তার ছোট ভাই ফিল নেভিল একজন ফুটবলার এবং তাদের বোন ট্রেসি নেভিল নেটবলে ইংল্যান্ডের প্রতিনিধিত্ব করেছেন। তাদের পিতা নেভিল নেভিল ফুটবলের বানিজ্যিক বিভাগে কাজ করতেন। ১৯৯০ দশকে তিনি বারিতে এক মৌসুম কাজ করেছেন। তখন থেকেই মূলত তার ছেলেরা সাফল্য পেতে শুরু করে।
২০০৫ সালে ফিল এভারটনে যোগ দেয়ার আগে, গ্যারি ও ফিল নেভিল দলগত ও আন্তর্জাতিক পর্যায়ে একসাথে খেলেছেন। এমনকি তারা যখন ম্যানচেস্টার ইউনাইটেডে একসাথে খেলতেন তখন মূল একাদশে সুযোগ পাওয়ার ব্যাপারে তাদের মধ্যে প্রতিদ্বন্দ্বীতা ছিল।
গ্যারির বাগদত্তা হচ্ছেন ২৬ বছর বয়সী এমা হাডফিল্ড, যার সাথে গ্যারির সম্পর্ক তিন বছরের। ২০০৪ সালের আগস্টে দ্য সান পত্রিকা একটি সংবাদ প্রকাশ করে দাবী করে এমা গ্যারির সাথে প্রতারনা করেছেন যখন গ্যারি ইংল্যান্ডের হয়ে পর্তুগালের বিপক্ষে খেলছেন। এমা পত্রিকার কাছে তাৎক্ষণিত ক্ষমা দাবী করেন, যা দিতে অস্বীকৃতি জানানোর পর পত্রিকার বিরুদ্ধে মামলা করা হয়। ২০০৫ সালের মে মাসে উভয় পক্ষের সম্মতিতে সান এমাকে ৭৫,০০০ পাউন্ড ক্ষতিপূরণ দেয়। ২০০৭ সালের জুন ১৬ তারিখে তারা বিয়ের পরিকল্পনা করছেন, যেদিন তার ইংল্যান্ড সতীর্থ স্টিভেন জেরার্ড (অ্যালেক্স কুরানের সাথে) এবং মাইকেল ক্যারিকও বিয়ে করবেন
কেবল প্রধান সম্মনানাগুলি
আরিয়েন রোবেন
আরিয়েন রোবেন (, , জন্ম ২৩ জানুয়ারি ১৯৮৪) একজন ওলন্দাজ ফুটবল খেলোয়াড় যিনি বর্তমানে জার্মান ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে খেলেন। তিনি সাধারাণত উইঙ্গার হিসেবে খেলে থাকেন। তবে, তিনই ফরোয়ার্ড হিসেবেও খেলতে পারেন। রোবেন জাতীয় দলের হয়ে ২০০৪, ২০০৮ ও ২০১২ ইউরোতে এবং ২০০৬ ও ২০১০ বিশ্বকাপে অংশগ্রহণ করেছেন। রোবেন তাঁড় দুর্দান্ত গতি, ড্রিবলিং ও ক্রসিং দক্ষতা এবং দূর থেকে জোরালো শট নেওয়ার ক্ষমতার কারণে সুপরিচিত।
এমানুয়েল পতি
এমানুয়েল 'মানু' পতি () (জন্ম ২২শে সেপ্টেম্বর, ১৯৭০) একজন ফরাসি ফুটবলার। তিনি ক্লাব পর্যায়ে মোনাকো ফুটবল ক্লাব, আর্সেনাল ফুটবল ক্লাব, বার্সেলোনা ফুটবল ক্লাব এবং চেলসি ফুটবল ক্লাবের হয়ে খেলেছেন। তিনি আন্তর্জাতিক পর্যায়ে ফ্রান্সের প্রতিনিধিত্ব করেছেন এবং ১৯৯৮ সালের ফিফা বিশ্বকাপের ফাইনালে ফ্রান্সের ৩-০ জয়ে শেষ গোলটি করেছিলেন।
ফার্নান্দো হিয়েরো
ফার্নান্দো রুইজ হিয়েরো (); (; জন্মঃ ২৩ মার্চ ১৯৬৮) হলেন একজন স্পেনীয় অবসারপ্রাপ্ত ফুটবলার। ২০১৮ সালের ১৩ জুন থেকে স্পেন জাতীয় ফুটবল দলের কোচের দায়িত্ব পালন করছেন। তিনি রিয়াল মাদ্রিদ এবং স্পেন জাতীয় দলে খেলার সুবাদে অত্যন্ত সুপরিচিত একজন ফুটবলার হিসেবে পরিচিত।
হাকান শুকুর
হাকান শুকুর (জন্ম সেপ্টেম্বর ১, ১৯৭১), একজন তুর্কি ফুটবলার যিনি স্ট্রাইকার অবস্থানে খেলেন। তার ডাকনামা হল " Bosphorusএর Bull " কিন্তু গালাতাসারের ভক্তবৃন্দ ডাকতে পছন্দ করে " Kral " অর্থ "রাজা" হিসেবে।
হোর্হে কাম্পোস
হোর্হে কাম্পোস মেক্সিকোর জাতীয় ফুটবল দলের প্রাক্তন গোলরক্ষক। তিনি ১৯৯০-এর দশকে মেক্সিকোর অন্যতম নামকরা ফুটবলার ছিলেন। গোলরক্ষক হলেও তিনি প্রায়ই পেনাল্টি বক্সের বাইরে বল নিয়ে বেরিয়ে পড়তেন এবং ক্লাব পর্যায়ে বহু গোলও দিয়েছেন। নিজ হাতে তৈরি করা উজ্জ্বল নানা রঙের জার্সি পরে খেলার জন্যও তিনি পরিচিত ছিলেন।
জাবি আলোনসো
জাবি আলোনসো () (উচ্চারণ: [ˈʃabi aˈlons̺o]; জন্ম:২৫ ডিসেম্বর ১৯৮১) ২০১০ সালের বিশ্বকাপ জয়ী স্পেনের জাতীয় ফুটবল দলের একজন মিডফিল্ডার। বর্তমানে তিনি অবসরপ্রাপ্ত|
তিনি তলোসার একটি ফুটবলপ্রেমী প্রিবারে জন্ম গ্রহন করেন।তার বাবা পেরিকো আলোনসো ও একজন লা লীগা জয়ী ও জাতীয় দলের ফুটবল খেলোয়াড় ছিলেন।তার ভাইও একজন ফুটবল খেলোয়াড় ছিলেন
যুব ও রিজার্ভ দলে ভালো খেলার ফলস্বরুপ ১৮ বছর বয়সেই রিয়াল সোসিয়েদাদ মূল দলে খেলার সুযোগ পান।তারপর থেকে তিনি এইবার,লিভারপুল,রিয়াল মাদ্রিদ,বায়ার্ন মিউনিখ এর হয়ে খেলেন
২০০৪ সালের ইউরোতে তিনি আন্তর্জাতিক ম্যাচ খেলার সুযোগ পান।এর পর স্পেনের হয়ে ৩ টি বিশ্বকাপ খেলেন।২০১৪ সালে তিনি আন্তর্জাতিক খেলা থেকে অবসর নেন।
তিনি নাগোরে আরানবুরু কে বিয়ে করেন এবং এই দম্পতীর ৩ জন সন্তান আছে।
রোবের্তো আয়ালা
রোবের্তো ফাবিয়ান আয়ালা (, ; জন্ম ১৪ এপ্রিল ১৯৭৩) একজন প্রাক্তন আর্জেন্টিনীয় ফুটবল খেলোয়াড়, যিনি সেন্টার ব্যাক হিসেবে আর্জেন্টিনা জাতীয় দলে খেলতেন। তিনি তাঁর কর্মজীবনে স্পেনীয় ক্লাব ভ্যালেন্সিয়া, জারাগোজা, ইতালীয় ক্লাব মিলান, নাপোলি এবং আর্জেন্টিনীয় ক্লাব রিভার প্লেতে খেলেছেন। এছাড়া তিনি আরও কিছু ক্লাবের হয়ে খেলেছেন।
আয়ালাকে আর্জেন্টিনার অন্যতম সেরা সেন্ট্রাল ডিফেন্ডার মনে করা হয়। তিনি রেকর্ড ৬৩টি খেলায় আর্জেন্টিনা জাতীয় দলের অধিনায়ক হিসেবে দায়িত্ব পালন করেছেন। তিনি তিনটি বিশ্বকাপে আর্জেন্টিনা দলের সদস্য ছিলেন এবং আর্জেন্টিনার হয়ে মোট ১১৫টি খেলায় মাঠে নেমেছেন।
ফাবিও কান্নাভারো
ফাবিও কান্নাভারো (Fabio Cannavaro) একজন ইতালীয় ফুটবলার। তিনি ২০০৬ সালের বিশ্বকাপ বিজয়ী ইতালি দলের অধিনায়ক ছিলেন।
পাবলো আইমার
পাবলো সিজার আইমার জিওর্দানো (জন্ম ৩ নভেম্বর ১৯৭৯) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে পর্তুগিজ ক্লাব বেনফিকায় খেলেন। এছাড়া আইমারের স্পেনীয় পাসপোর্টও রয়েছে।
তিনি লা লিগায় আট মৌসুম কাটিয়েছেন এবং ২১৫ খেলায় ৩২ গোল করেছেন।
আইমার ৫০ এরও বেশি খেলায় আর্জেন্টিনার হয়ে মাঠে নেমেছেন। এছাড়া তিনি আর্জেন্টিনার হয়ে দুইবার বিশ্বকাপও খেলেছেন।
পাবলো আইমার আর্জেন্টিনার কর্দোবা প্রদেশের রিও কিউয়ার্তো শহরে জন্মগ্রহন করেন। ১৯৯৭–৯৮ মৌসুমে তিনি রিভার প্লেটে যোগদান করেন। সেখানে তিনি নিজেকে আর্জেন্টিনার সেরা যুব খেলোয়াড় হিসেবে প্রতিষ্ঠিত করেন।
২০১১ সালের জানুয়ারিতে, ২৪ মিলিয়ন ইউরোর বিনিময়ে স্পেনীয় ক্লাব ভ্যালেন্সিয়ায় যোগ দেন আইমার। ২০০১–০২ মৌসুমে ভ্যালেন্সিয়া লা লিগা শিরোপা জেতে। এক্ষেত্র তিনি গুরুত্বপূর্ণ ভূমিকা পালন করেন। এর আগের মৌসূমে চ্যাম্পিয়নস লীগের ফাইনালে বায়ার্ন মিউনিখের বিপক্ষে হেরে রানার-আপ হয় ভ্যালেন্সিয়া। এছাড়া ভ্যালেন্সিয়ার হয়ে তিনি ২০০৪ সালে উয়েফা কাপ শিরোপাও জেতেন।
২০০৬ সালের ১২ এপ্রিল, তীব্র ভাইরাসজনিত মেনিনজাইটিস ধরা পরার কারনে তাকে হাসপাতালে ভর্তি করা হয়। তবে তিনি খুব দ্রুত সুস্থ হয়ে ওঠেন। এছাড়া ভ্যালেন্সিয়ার হয়ে খেলার সময় তিনি কয়েকবার ইনজুরিতে আক্রান্ত হন।
হুয়ান সেবাস্তিয়ান ভেরন
হুয়ান সেবাস্তিয়ান ভেরন (, ; জন্ম ৯ মার্চ ১৯৭৫) একজন আর্জেন্টিনীয় ফুটবলার। তিনি বর্তমানে আর্জেন্টিনীয় ক্লাব এস্তুদিয়ান্তেস দে লা প্লাতায় খেলেন। এছাড়া তিনি সেখানে ক্রীড়া পরিচালক হিসেবেও দায়িত্ব পালন করেন।
নাসের হেজাজি
নাসের হেজাজি (জন্ম: ডিসেম্বর ১৯, ১৯৪৯) ইরানের পেশাদার ফুটবল খেলোয়াড়। পরবর্তীতে বিভিন্ন দেশের কোচ হিসেবে দায়িত্ব পালন করেন।
হেজাজি টিম মেলি দলে যোগ দেন, এবং ১৯৬৮ সালের এশিয়া কাপ বিজয়ী দলের সদস্য ছিলেন। পরের দুই বার অর্থাৎ ১৯৭২ ও ১৯৭৬ সালের এশিয়া কাপ বিজয়ী দলেও তিনি ছিলেন। ১৯৭২ সালের মিউনিখ অলিম্পিক গেমসে তিনি ইরানের জাতীয় দলের হয়ে খেলেন। ১৯৭৮ সালে আর্জেন্টিনাতে অনুষ্ঠিত বিশ্বকাপ ফুটবলেও তিনি ইরান জাতীয় দলের হয়ে অংশগ্রহণ করেন।
পল ইন্স
পল এমারসন কার্লাইল ইন্স (জন্ম ২১ অক্টোবর ১৯৬৭ ইলফোর্ড, লন্ডন) একজন ফুটবলার যিনি ম্যানচেস্টার ইউনাইটেড দলের হয়ে অসংখ্য ম্যাচ খেলেছেন এবং ইংল্যান্ড জাতীয় দলের নেতৃত্ব দেয়া প্রথম কৃষ্ণাঙ্গ খেলোয়াড়। তিনি সাতটি ইংরেজ ক্লাব ও একটি ইউরোপীয় ক্লাবে ইন্টার মিলান খেলেছেন। বর্তমানে তিনি মিল্টন কেনেস ডন্স ফুটবল ক্লাব দলের্র ম্যানেজার।
বৌদেউইয়েন জেনদেন
বৌদেউইয়েন "বোলো" জেনদেন (; জন্ম ১৫ আগস্ট ১৯৭৬) একজন অবসরপ্রাপ্ত ওলন্দাজ ফুটবলার যিনি একজন উইঙ্গার অথবা আক্রমণকারী মিডফিল্ডার হিসেবে খেলতেন। তিনি রাফা বেনিতেজের অনুপস্থিতিতে ২০১২-১৩ মৌসুমে চেলসির অন্তর্বর্তীকালীন কোচের দায়িত্ব পালন করেছেন। তিনি বতমানে জং পিএসভির সহকারী কোচের দায়িত্ব পালন করছেন।
আর্চি গেমিল
আলফ্রেড আর্চি গেমিল (২৪ জুন ১৯৪৭) একজন প্রাক্তন স্কটিস ফুটবল খেলোয়াড়। ১৯৭৮ সালের ফিফা বিশ্বকাপে নেদারল্যান্ডের বিরুদ্ধে করা তার গোলটির জন্য তিনি অত্যন্ত জনপ্রিয়। তার ওই গোলটি এতটাই লোকপ্রিয় যে সেটা তার ক্যারিয়ারের অন্যান্য সফলতাগুলোকেও ছাপিয়ে যায়। আর্চি গেমিল তিনবার ইংলিশ লীগ টাইটেল এবং একবার জাতীয় শিরোপা অর্জন করেন।
দেমেত্রিও আলবের্তিনি
দেমেত্রিও আলবের্তিনি (; জন্ম:) একজন ইতালীয় মধ্যমাঠের ফুটবল খেলোয়াড়। তিনি ইতালীয় ফুটবল ফেডারেশনের সহ-সভাপতি। তিনি ১৯৯০-এর দশকে ইতালির প্রথম সারির ঘরোয়া ফুটবল প্রতিযোগিতা সেরি আ-তে অংশগ্রহণকারী এবং একাধিকবার শিরোপা বিজয়ী এসি মিলান ফুটবল ক্লাবের অন্যতম গুরুত্বপূর্ণ সদস্য হিসেবে পরিগণিত। এছাড়া তিনি একই সময়ে ইতালির জাতীয় ফুটবল দলেরও একজন অপরিহার্য খেলোয়াড় ছিলেন (৭৯টি আন্তর্জাতিক ম্যাচ খেলেন)। তিনি ১৯৯৪ ও ১৯৯৮ সালের ফুটবল বিশ্বকাপে এবং ইউরো ১৯৯৬ ও ইউরো ২০০০ প্রতিযোগিতাতে ইতালির হয়ে খেলেন। ১৯৯৪ সালের বিশ্বকাপ এবং ২০০০ সালের ইউরো প্রতিযোগিতার ফাইনালে যেতে দলকে সাহায্য করেন। আলবের্তিনি এসি মিলানের হয়ে ৫টি সেরি আ শিরোপা এবং দুইটি ইউয়েফা চ্যাম্পিয়নস লিগ শিরোপা জেতেন। অবসরের আগে খেলোয়াড়ী জীবনের শেষ বছরে তিনি স্পেনের লা লিগা নামক ফুটবল প্রতিযোগিতাতে বার্সেলোনা ক্লাবের হয়ে খেলেছিলেন।
ইয়ুর্গেন কোহ্‌লার
ইয়ুর্গেন কোহ্‌লার ১৯৯০ সালে পশ্চিম জার্মানি ফিফা ফুটবল বিশ্বকাপ জয়ী দলের সদস্য।
হামাদ আল-মোন্তাশারি
হামাদ আল-মন্তশারী (আরবি: حمد المنتشري, হামাদ আল-মুন্তাশারী) (জন্ম ২২জুন, ১৯৮২) আল-ইত্তিহাদের সৌদি আরব ফুটবলার। আল-মন্টাশারি, যিনি একটি কেন্দ্রীয় ডিফেন্ডার, ২০০৫ এর এশিয়ান ফুটবল প্লেয়ার অফ দ্য ইয়ার ঘোষণা করেছিলেন, উজবেকিস্তান ও এফসি ডায়নামো কিভ স্ট্রাইকার মাক্সিম শাতসখিকে পরাজিত করেছিলেন । আল-ইত্তিহাদের সাথে, আল-মন্টাশারি ২০০৪ এবং ২০০৫ এএফসি চ্যাম্পিয়ন্স লীগ জিতেছে। ২০০৭-০৭ সালের সৌদি প্রিমিয়ার লীগের ফাইনালে ১ জুন, ২০০৭ সালে আল-মন্টাশারি আল-ইত্তিহাদের জন্য শেষ মিনিটে জয়ী গোল করেন, যা তাদের 7ম লিগ শিরোপা জিতেছিল। তাকে ইত্তেহাদের দীর্ঘতম কর্মী হিসেবে গণ্য করা হয়।
হামাদ আল-মন্টাশারী হামাদ আল-মন্টাশারী ২০০৯.সৌদি আরবে খেলার জন্য আল মন্টাশারি! ব্যক্তিগত তথ্য সম্পূর্ণ নাম হামাদ মহসেন আল-মন্তশারী জন্ম তারিখ ২২ জুন, ১৯৮২ (বয়স 36)জন্মস্থান জেদ্দা, সৌদি আরব উচ্চতা ১.৮৬ মিটার (৬ ফুট ১ ইঞ্চি) পোর্টিং অবস্থান সেন্ট্রাল ডিফেন্ডার সিনিয়র পেশা বছর দল উপস্থিতি (গোল) ২০০১-২০১৬ আল-ইত্তিহাদ ৩০০ (১৯) জাতীয় দলের ২০০২-২০১১ সৌদি আরব ৫৪ (৮) সিনিয়র ক্লাব উপস্থিতি এবং গোল শুধুমাত্র গার্হস্থ্য লীগের জন্য গণনা করা হয়েছে এবং ২২ জুন ২০১১ অনুযায়ী সঠিক জাতীয় দলের ক্যাপ এবং লক্ষ্য ২২ জুন, ২০১১ অনুসারে সঠিক
আলি করিমি
আলী করিমি (ফার্সি: علی کریمی (জন্ম ৮ নভেম্বর ১৯৭৮) ডাকনাম ' ম্যারাডোনা অব এশিয়া ', তিনি একজন ইরানি কোচ এবং অবসরপ্রাপ্ত ফুটবলার । তিনি ফাতেহ তেহরান, পেরিসিপোলিস, আল-আহলি দুবাই, বায়ার্ন মিউনিখ, কাতার এসসি, স্টিল ওয়ানির, শলকে ০৪, ট্রাক্টর সাজই, এবং ইরান জাতীয় দল যার জন্য তিনি ৩৮ গোল করেন ১৭৮ । ২০০৪ সালে তিনি চতুর্থ ইরানি খেলোয়াড় যিনি এই বছরের এশিয়ান ফুটবলার হিসেবে বিজয়ী হন । তিনি ২০১৩-১৪ মৌসুম শেষে অবসর ঘোষণা করেন এবং ১১ এপ্রিল ২০১৪ তার ১৮ বছরের কর্মজীবনে শেষ খেলাটি খেলেছেন ।
করিমি এর পেশাগত কর্মজীবন শুরু হয় ফাতহুল তেহরানের সাথে, যেখানে তিনি 1996-১৮ বছর বয়সে তার প্রথম দলকে অভিষেক করেন । এরপর তিনি পেরসিপোলিস-এর সাথে তিনটি ঋতু খেলেন, ইরানী লিগে দুইবার জয় করেন এবং ক্লাবের সাথে একবার হাফি কাপ করেন । জুলাই ২০০১ করিমই সংযুক্ত আরব আমিরাতের প্রো লীগ ক্লাব আল-আহলি দুবাইয়ের সাথে দুই বছরের চুক্তি স্বাক্ষর করে । যদিও আল-আহলি খেলোয়াড়, করিমি দুই কাপ শিরোপা জিতেছেন, এবং ২০০৩-০৪ মৌসুমে গোলস্করের-এর মধ্যে শীর্ষ পর্যায়ের ছিলেন । ২০০৫-২৬ বছর বয়সে ক্লাবটি ত্যাগ করার পর, এই করিমি ইউরোপ থেকে বায়ার্ন মিউনিখের জন্য দীর্ঘ প্রতীক্ষিত এক পদক্ষেপ নিয়েছেন । এই ক্লাবে ২০০৫-০৬ মৌসুমে বুন্দেসলিগা এবং ডিএফবি-পোকাল জয় করে তার তুলনামূলক সাফল্য ছিল । পরবর্তীতে তিনি আবার সাবেক কোচ ফেলিক্স মাগটের সাথে যোগ দেন এবং দ্বিতীয় জার্মান কাপ জেতেন । করিমই তার ক্যারিয়ার শেষ করে ইরানে এসে পেরিসিপোলিস এবং ট্রাক্টর সাজই দিয়ে তার ক্যারিয়ার শুরু করেন এবং শেষেরটি তার ক্যারিয়ারের চূড়ান্ত মৌসুমে হাফি কাপ জিতেছেন ।
আন্তর্জাতিক ফুটবলে, করিমি ১৯-১৯৯৮ ১৩ অক্টোবর তার ইরান অভিষেক করেন । তিনি ১২৭, ১৯৯৮ এশিয়ান গেমস, ২০০০, ২০০৪, এবং ২০০৭ এশিয়ান কাপ এবং ২০০৬ ফিফা বিশ্বকাপ সহ পাঁচটি প্রধান টুর্নামেন্টে অংশগ্রহণ করেছেন । তার অন-বল দক্ষতার জন্য বিখ্যাত, ড্রিবিতলানো রান এবং প্লেমেকিং ক্ষমতা, তিনি প্রায়ই এশিয়ান ম্যারাডোনা এবং জাদুকর হিসেবে উল্লেখ করা হয়. তিনি এশিয়ার সর্বশ্রেষ্ঠ খেলোয়াড় এক হতে বিশ্বাস করা হয়, এবং প্রায়ই সর্বকালের সর্বশ্রেষ্ঠ ইরানী খেলোয়াড় হিসেবে তালিকাভুক্ত করা হয়.
নাওয়াফ আল-তেমিয়াত
নাওয়াফ আল-তেমিয়াত (, জন্ম: ২৮শে জুন, ১৯৭৬) হচ্ছেন একজন অবসরপ্রাপ্ত সৌদি আরবিয়ান ফুটবল খেলোয়াড়।
আলবের্তো জিলার্দিনো
আলবের্তো জিলার্দিনো (জন্মজুলাই ৫, ১৯৮২) একজন ইটালীয় ফুটবলার। তিনি এ সি মিলান ও ইটালি জাতীয় দলের একজন স্ট্রাইকার। তিনি ২০০৬ ফিফা বিশ্বকাপে ইটালীয় দলের সদস্য ছিলেন।
রবের্তো মানচিনি
ইতালীয় জাতীয় দলের প্রাক্তন খেলোয়াড় ও বর্তমানে ক্লাব পর্যায়ের কোচ।
ফিলিপ্পো ইনজাঘি
ফিলিপ্পো ইনজাঘি একজন ইতালীয় ফুটবলার। তিনি ২০০১ সাল থেকে ইতালীয় ফুটবল ক্লাব এসি মিলানে খেলে আসছেন। তিনি ইতালি জাতীয় দলের হয়ে ৫৭ ম্যাচে ২৫ গোল করেছেন।
জিয়ানলুকা পেসোত্তো
জিয়ানলুকা পেসোত্তো(জন্ম আগস্ট ১১, ১৯৭০) একজন ইতালীয় ফুটবলার। তিনি বর্তমানে খেলা থেকে অবসর গ্রহণ করেছেন। ১৯৯৬-২০০২ সালের মধ্যে তিনি ইতালীয় জাতীয় ফুটবল দলের হয়ে ২২টি ম্যাচে খেলেছেন। তিনি রক্ষণভাগের খেলোয়াড় ছিলেন।
হুয়ান পাবলো সোরিন
হুয়ান পাবলো সোরিন আর্জেন্টিনার জাতীয় ফুটবল দলের একজন খেলোয়াড়। তিনি মূলত মধ্যমাঠে লেফট উইং ব্যাক অবস্থানে খেলে থাকেন। ২০০৬ সালের ফিফা ফুটবল বিশ্বকাপে তিনি আর্জেন্টিনা দলের নেতৃত্ব দেন।
ষ্টেফান রয়টার
ষ্টেফান রয়টার () (জন্ম অক্টোবর ১৬, ১৯৬৬) একজন অবসরপ্রাপ্ত জার্মান ফুটবলার। তিনি ১৯৯০ সালে ফিফা ফুটবল বিশ্বকাপজয়ী জার্মান জাতীয় দলের রক্ষণভাগের সদস্য ছিলেন।
আন্ড্রেয়াস মোয়েলার
আন্ড্রেয়াস মোয়েলার (জন্ম সেপ্টেম্বর ২, ১৯৬৭, ফ্রাঙ্কফুর্ট) একজন সাবেক জার্মান ফুটবল মিডফিল্ডার। জার্মান জাতীয় ফুটবল দলের সাথে মোয়েলার ১৯৯০ সালের বিশ্বকাপ এবং ইউরো ৯৬ জেতেন।
ক্লাব পর্যায়ে তিনি Eintracht Frankfurt দলে (১৯৮৫-৮৭, ১৯৯০-৯২, ২০০৩-০৪), বরুসিভা ডর্টমুন্ড দলে (১৯৮৮-৯০, ১৯৯৪-২০০০), জুভেন্টাস দলে (১৯৯২-৯৪), ও শালকে ০৪ দলে (২০০০-০৩) খেলেছেন। তিনি জুভেন্টসের হয়ে ১৯৯৩ সালে উয়েফা কাপ এবং বরুসিভা ডর্টমুন্ডের হয়ে ১৯৯৭ সালের চ্যাম্পিয়নস লীগ জেতেন। জার্মানীর হয়ে মোয়েলার ৮৫ ম্যাচ খেলেছেন ও ২৯ গোল করেছেন। ১৯৯৪ ও ১৯৯৮ সালের বিশ্বকাপেও তিনি জার্মানি ফুটবল দলে ছিলেন।
১৯৯০ বিশ্বকাপের ফাইনালে মোয়েলার খেলেননি এবং ১৯৯৬ সালের ইউরোতে তিনি সেমি-ফাইনালে কার্ড পাওয়ার কারণে ফাইনাল ম্যাচ খেলার জন্য নিষিদ্ধ ছিলেন। সেমি-ফাইনালে মোয়েলার ইংল্যান্ডের বিপক্ষে ১-১ গোলে সমতার পর টাইব্রেকারে ম্যাচ জইয়ী গোলটি করেন।
জুন ২০০৭ এ তিনি তার ম্যানেজারি জীবন শুরু করেন।
রুই বারোস
রুই গিল সোয়ারেস ডি বারোস (জন্ম পারাদেসে, নভেম্বর ২৪, ১৯৬৫) একজন পর্তুগিজ ফুটবল খেলোয়াড়। খর্বাকৃতির এই ফুটবলার মধ্যমাঠে খেলতেন।
দিদা
দিদা (জন্ম অক্টোবর ৭, ১৯৭৩), ব্রাজিলীয় গোলরক্ষক। তিনি বর্তমানে সনামধন্য ফুটবল ক্লাব এ.সি. মিলানের হয়ে খেলছেন। তার সময়ে ক্লাবটি ২ বার উয়েফা চ্যাম্পিয়নস লীগ জেতে।
গেন্নারো গাতুসো
ইতালীয় জাতীয় দলের ফুটবলার।
ফার্নান্দো তরেস
ফার্নান্দো জোসে তরেস সানজ (স্পেনীয় ভাষায়: Fernando José Torres Sanz "ফ়ের্নান্দো খ়োসে তোরেস্‌ সান্‌থ়্‌ বা সান্‌স্‌") (জন্ম ২০শে মার্চ, ১৯৮৪, মাদ্রিদ, স্পেন), ডাকনাম এল নিনিয়ো, একজন স্পেনীয় ফুটবলার। তিনি চেলছিঃ ফুটবল ক্লাবে খেলে থাকেন।
দিদিয়ের দ্রগবা
দিদিয়ের দ্রগ্‌বা (জন্ম মার্চ ১১, ১৯৭৮) আইভরি কোস্টের একজন ফুটবল খেলোয়াড়। তিনি বিলেতের প্রিমিয়ার লীগে চেলসি দলের পক্ষে স্ট্রাইকার পজিশনে খেলেন। ২০০৬ সালের ফিফা বিশ্বকাপে তিনি আইভরি কোস্টের জাতীয় দলে অংশগ্রহণ করছেন।
দিদিয়ের দ্রগবা ১৯৭৮ সালের ১১ মার্চ আইভরি কোস্টের পুরানো রাজধানী আবিজান শহরে জন্মগ্রহণ করেন। শৈশবে তিনি তাঁর পরিবার ও বন্ধুদের নিকটে "টিটো" নামে পরিচিত ছিলেন। মাত্র পাঁচ বছর রয়সে তিনি ফুটবল খেলোয়াড় হওয়ার বাসনায় তাঁর চাচার নিকটে ফ্রান্সে চলে যান এবং তিন বছর পর আবার নিজ পরিবারের কাছে ফিরে আসেন।
অফিসিয়াল সাইট
মাক্সি রোদ্রিগেস
মাক্সিমিলিয়ানো রুবেন রোদ্রিগেস (; জন্ম ২ জানুয়ারি ১৯৮১) একজন আর্জেন্টিনীয় ফুটবল খেলোয়াড়, যিনি আর্জেন্টিনীয় ক্লাব নিওয়েল'স ওল্ড বয়েজে খেলেন। তিনি সাধারণত উইঙ্গার হিসাবে মাঠের উভয় পাশেই খেলেন, তবে অ্যাটাকিং মিডফিল্ডার হিসেবেও তিনি খেলতে পারেন।
তিনি আর্জেন্টিনার হয়ে দুইটি বিশ্বকাপে অংশগ্রহন করেন।
মাসিমো আমব্রোসিনি
মাসিমো আমব্রোসিনি একজন ইতালীয় ফুটবলার। এসি মিলানের রক্ষণভাগে খেলেন।
ক্রিস্টিয়ান জিগে
ক্রিস্টিয়ান জিগে জার্মান জাতীয় ফুটবল দলের একজন প্রাক্তন ফুটবলার। তিনি মূলত রক্ষণভাগে ও মাঝমাঠে খেলতেন।
ইয়েন্স লেহমান
যেন্স লেহমান (নভেম্বর ১০, ১৯৬৯ এসেন, জার্মানি) জার্মান গোলরক্ষক যিনি বর্তমানে ইংলিশ প্রিমিয়ার লীগের ক্লাব আর্সেনাল খেলেন।
ফের্নান্দো রেদোন্দো
আর্জেন্টিনার জাতীয় দলের সাবেক খেলোয়াড়।
হানসি ক্রনিয়ে
ওয়েসেল জোহানেস " হানসি " ক্রনিয়ে (; সেপ্টেম্বর ২৫, ১৯৬৯ - জুন ১, ২০০২) একজন দক্ষিণ আফ্রিকান ক্রিকেটার (অলরাউন্ডার) ছিলেন। ১৯৯০ দশকে দক্ষিণ আফ্রিকান জাতীয় ক্রিকেট দলের অধিনায়ক ছিলেন। তাকে একটি ম্যাচ-ফিক্সিং বা পাতানো খেলার অপবাদে তার ভূমিকার জন্য পেশাদার ক্রিকেট থেকে আজীবন নিষিদ্ধ করা সত্ত্বেও ২০০৪ সালে ১১তম সফল দক্ষিণ আফ্রিকান হিসেবে ভোট দেওয়া হয়েছিল।
মাউস (কম্পিউটার)
মাউস কম্পিউটার পরিচালনায় ব্যবহৃত একটি হার্ডওয়্যার। ১৯৬০ এর দশকের শেষ ভাগে স্ট্যানফোর্ড রিসার্চ ইন্সটিটিউটের ডুগ এঙ্গেলবার্ট সর্বপ্রথম মাউস আবিষ্কার করেন। কিন্তু সত্তরের দশকে এটি কেবল জেরক্সের কম্পিউটার ছাড়া অন্যত্র জনপ্রিয়তা পায় নাই। ১৯৮০ এর দশকে আ্যাপল কম্পিউটার তাদের ম্যাকিন্টশ সিরিজে প্রথম এটি উপস্থাপন করে, এর আকৃতি ইঁদুরের মত তাই এর নাম mouse দেয়া হয়েছিল। এটি একটি ইনপুট ডিভাইস, এর মাধ্যমে মনিটরের বা প্রোগ্রামের যে কোন স্থানে নিয়ন্ত্রন প্রতিষ্ঠা সম্ভব। এর কল্যানে গ্রাফিক্স ইউজার ইন্টারফেস বা GUI সংবলিত আপারেটিং সিসটেম এত দ্রুত প্রসার পায়।
মুত্তিয়া মুরালিধরন
মুথাইয়া মুরলীধরন (ক্যান্ডিতে জন্ম এপ্রিল ১৭, ১৯৭২), মুরালি হিসেবে প্রায়শই পরিচিত, একজন সাবেক শ্রীলঙ্কান ক্রিকেট খেলোয়াড়। তিনি একজন খুবই সফল অফ স্পিনার বোলার। তিনি ক্রিকেট ইতিহাসে একজন সফলতম স্পিনার এবং সফলতম সিংহলী প্লেয়ার হিসেবে পরিচিত।
শেন ওয়ার্ন
শেন কেইথ ওয়ার্ন (জন্ম: সেপ্টেম্বর ১৩, ১৯৬৯) ভিক্টোরিয়ার ফার্নট্রি গুল্লি এলাকায় জন্মগ্রহণকারী বিখ্যাত ও সাবেক অস্ট্রেলীয় ক্রিকেটার। তাঁকে ক্রিকেট ইতিহাসের সর্বকালের অন্যতম সেরা বোলার হয়ে থাকে।
ওয়ার্ন একজন জেনুইন লেগ স্পিনার ছিলেন, সাথে লোয়ার অর্ডারে কার্যকরী ব্যাটিং করতেন। ২০০০-২০০৭ ক্রিকেট বিশ্বে অস্ট্রেলিয়ার আধিপত্যের অন্যতম কারিগর তিনি।
আন্তর্জাতিক ক্রিকেটে তার অভিষেক ১৯৯২ সালের ২রা জানুয়ারি, ভারতের বিপক্ষে টেস্ট দিয়ে। অভিষেকে সেভাবে আলো ছড়াতে পারেননি। ১ ইনিংসে বল করে ১৫০ রান দিয়ে ফিরিয়েছিলেন শুধু ২০৬ রান করা ‪‎রবি শাস্ত্রী‬ কে। শুরুটা ভাল না হলেও পরে তিনি অসাধারণ পারফরমেন্স করতে থাকেন| ১৪৫ টি টেস্ট ম্যাচের ২৭৩ টি ইনিংসে তিনি ৭০৮টি উইকেট নিয়েছেন। ইনিংসে ৫ উইকেট নিয়েছেন ৩৭ বার,আর ১০ উইকেট নিয়েছেন ১০ বার। তাছাড়া লোয়ার অর্ডারে ১৯৯ ইনিংসে ব্যাট করে করেছেন ১২ টি হাফ সেঞ্চুরি, টেস্ট ক্রিকেটে তিনি ৩০০০ এর বেশি রান করেন। তার ইনিংসে সেরা বোলিং ফিগার ৮/৭১। নিউজিল্যান্ডের বিপক্ষে তিনি টেস্ট ক্যারিয়ার সর্বোচ্চ ৯৯ রান করেন। ২০০৭ সালে ইংল্যান্ডের বিপক্ষে তিনি শেষ টেস্ট ম্যাচ খেলে আন্তর্জাতিক ক্রিকেট থেকে অবসর নেন। ৩ ডিসেম্বর,২০০৭ সালে ‪‎মুরালিধরন‬ তাকে টপকাবার আগ পর্যন্ত তিনিই ছিলেন টেস্ট ইতিহাসের সরবোচ্চ উইকেট শিকারি।
ওয়ানডেতেও তার পারফরমেন্স খুবই ভাল ছিল, অস্ট্রেলিয়ার হয়ে ২৯৩ টি উইকেট নেন তিনি। তার অসাধারণ পারফরমেন্সর জন্যই অস্ট্রেলিয়া ১৯৯৯ ক্রিকেট বিশ্বকাপ জিতে, যেখানে তিনি সেমিফাইনাল ও ফাইনালের সেরা খেলোয়াড় নির্বাচিত হন। ১৯৯৬ বিশ্বকাপের রানার্সআপ দলের অন্যতম সদস্য ছিলেন তিনি।
২০০৩ সালের বিশ্বকাপের আগে তার ক্রিকেট খেলার উপর নিষেধাজ্ঞা জারি হয়। বিশ্বকাপের আগে তার ডোপ টেস্টে ফল পজিটিভ আসে, ২০০৪ সালে তিনি ক্রিকেটে ফিরেন, অস্ট্রেলিয়ার আর ওয়ানডে না খেললেও টেস্ট খেলে যান।
আন্তর্জাতিক ক্রিকেট থেকে অবসরের পরে ওয়ার্ন আইপিএল ও বিগ ব্যাসে টি ২০ লীগ খেলতে থাকেন,তার নেতৃত্বেই রাজস্থান রয়েলস প্রথম আইপিএল চ্যাম্পিয়ন হয়, যেখানে তার অধিনায়কত্বের প্রশংসিত হয়েছিল। বিগ ব্যাশে তিনি মেলবোর্ন স্টার্সের অধিনায়ক ছিলেন। ২০১৩ সালে তিনি বিগ ব্যাশ খেলে সব ধরনের ক্রিকেট থেকে অবসর নেন।
১৯৯৩ সালে মাইক গ্যাটিংকে আউট করা বলটিকে গত শতাব্দীর সেরা বল বলা হয়।
২০০০ সালে শতাব্দীর সেরা অস্ট্রেলীয় ক্রিকেট বোর্ড দলেও তাঁকে অন্তর্ভুক্ত করা হয়।
রিচার্ড হ্যাডলি
রিচার্ড জন হ্যাডলি (; জন্ম: ৩ জুলাই, ১৯৫১) ক্রাইস্টচার্চের সেন্ট আলবানস এলাকায় জন্মগ্রহণকারী সাবেক ও বিশ্বখ্যাত নিউজিল্যান্ডীয় আন্তর্জাতিক ক্রিকেট তারকা। তিনি নিউজিল্যান্ড জাতীয় দলের হয়ে টেস্ট ক্রিকেট ও একদিনের আন্তর্জাতিক ক্রিকেট খেলতেন। তাঁকে সর্বকালের অন্যতম সেরা অল-রাউন্ডার বলা হয়ে থাকে। পাশাপাশি তাঁকে নিউজিল্যান্ডের ক্রিকেট ইতিহাসের সেরা খেলোয়াড় বলা হয়ে থাকে।
১৯৭৩ সালে নিউজিল্যান্ডের হয়ে টেস্ট ক্রিকেটে অভিষেক ঘটে তাঁর। এরপর থেকেই নাটকীয়ভাবে নিউজিল্যান্ডের টেস্ট জয়ের সংখ্যা বৃদ্ধি পেতে থাকে। তিনি তাঁর সময়কালে সেরা পেস বোলার হিসেবে গণ্য হতেন। ৮৬ টেস্ট খেলে ১৯৯০ সালে আন্তর্জাতিক ক্রিকেট থেকে অবসর নেন। এই ৮৬ টেস্টের মধ্যে নিউজিল্যান্ডের জয়ের পরিসংখ্যান ছিল ২২ জয় ও ২৮ পরাজয়। ১৯৭৭/৭৮ মৌসুমে ৪৮বার প্রচেষ্টার পর প্রথমবারের মতো ইংল্যান্ডের বিপক্ষে জয় পায় তাঁর দল। ঐ খেলায় তিনি ১০ উইকেট লাভ করেছিলেন।
১৯৮৮ সালে ব্যাঙ্গালোরে অনুষ্ঠিত টেস্টে ভারতের বিরুদ্ধে রিচার্ড হ্যাডলি সর্বাধিক ৩৭৪ টেস্ট উইকেট সংগ্রহ করে বিশ্ব রেকর্ড গড়েন। পরবর্তীতে কপিল দেব তাঁর এ রেকর্ডটি ভঙ্গ করেন। এছাড়াও ১৯৯০ সালে ক্রাইস্টচার্চে ভারতের বিরুদ্ধে টেস্ট ক্রিকেট ইতিহাসের প্রথম বোলার হিসেবে হ্যাডলি ৪০০ উইকেট লাভ করেছিলেন।
১৯৮২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন।
মাত্র দুইজন খেলোয়াড়ের একজন হিসেবে রিচার্ড হ্যাডলি তিনবার (১৯৮১, ১৯৮৪ ও ১৯৮৭) পিসিএ বর্ষসেরা খেলোয়াড়ের পুরস্কার লাভ করেন। অপরজন হলেন - মার্কাস ট্রেসকোথিক (২০০০, ২০০৯ ও ২০১১)।
বিশিষ্ট নিউজিল্যান্ডীয় ক্রিকেটার ও অধিনায়ক ওয়াল্টার হ্যাডলি’র সন্তান তিনি। এছাড়াও প্রথিতযশা ক্রিকেটার ডেল ও ব্যারি তাঁর ভাই। বিবাহ-বিচ্ছেদ ঘটা কারেন তাঁর স্ত্রী ছিলেন ও নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন। এ দম্পতির দুই সন্তান রয়েছে।
জোয়েল গার্নার
জোয়েল গার্নার (জন্ম: ১৬ ডিসেম্বর, ১৯৫২) ওয়েস্ট ইন্ডিজের প্রাক্তন ক্রিকেটার। ৬ ফুট ৮ ইঞ্চি উচ্চতার এই খেলোয়ার "বিগ জোয়েল" বা "বিগ বার্ড" হিসেবেও পরিচিত ছিলেন।
ক্রিকেটে প্রধানতঃ তিনি একজন ফাস্ট বোলার ছিলেন। টেস্ট ক্রিকেট ইতিহাসের সবচেয়ে লম্বা বোলারদের অন্যতম ছিলেন গার্নার। তিনি, মাইকেল হোল্ডিং, এন্ডি রবার্টস, কলিন ক্রফট এবং পরবর্তিতে ম্যালকম মার্শাল এর মত ফাস্ট বোলারদের সাথে নিয়ে ওয়েস্ট ইন্ডিজ দল এমন অপ্রতিরোধ্য হয়ে উঠেছিল যে টানা ১৫ বছর তারা কোন টেস্ট সিরিজ হারেনি।
১৯৭৭ থেকে ১৯৮৭ খ্রিঃ খেলা ৫৮ টেস্টে তিনি ২৫৯টি উইকেট নিয়েছেন মাত্র ২০.৯৮ গড়ে, যা টেস্ট ইতিহাসের অন্যতম সেরা বোলিং পরিসংখ্যান।
সীমিত ওভারের ক্রিকেটে তিনি তার উচ্চতাকে ব্যবহার করে আরও ভয়ঙ্কর হয়ে উঠেছিলেন (৯৮ ম্যাচে ১৪৬ উইকেট ৩.০৯ ইকোনমি রেটে)। ইয়র্কার, বাড়তি বাউন্স আর সুইংয়ের মিশেলে তার বল খেলা ব্যাটসম্যানদের জন্য ছিল অনেক কষ্টসাধ্য। ১০০-এর বেশি ওয়ানডে উইকেটধারী বোলারদের মধ্যে ২০ এর নিচে গড় একমাত্র তার।
১৯৭৯ বিশ্বকাপ ক্রিকেট ফাইনালে ইংল্যান্ডের বিরুদ্ধে ৩৮ রানে ৫ উইকেট নিয়ে তিনি ওয়েস্ট ইন্ডিজের টানা ২য় বিশ্বকাপ জয়ে গুরুত্বপূর্ণ অবদান রাখেন। এই ম্যাচে একটি স্পেলে তিনি মাত্র ৪ রানে ৫ উইকেট নেন, যার মধ্যে তিনি ২ বার হ্যাট্রিক এর দ্বারপ্রান্তে ছিলেন।
তিনি বার্বাডোজের হয়ে ওয়েস্ট ইন্ডিজে, শেফিল্ড শিল্ডে সাউথ অস্ট্রেলিয়ার হয়ে এবং সমারসেটের হয়ে ইংল্যান্ডের কাউন্টি ক্রিকেটে খেলতেন। ভিভ রিচার্ড এবং ইয়ান বোথামের সঙ্গে তিনি সমারসেটের অন্যতম সেরা সময়ে খেলেছেন।
তিনি ১৯৮০ সালের উইজডেন ক্রিকেটার অফ দা ইয়ার ছিলেন।
মার্ক ওয়াহ
মার্ক এডোওয়ার্ড ওয়াহ (; জন্ম জুন ২, ১৯৬৫, সিডনি), অস্ট্রেলিয়ার সাবেক ক্রিকেটার, যিনি ১৯৯১ থেকে ২০০২ সালের শেষভাগ পর্যন্ত টেস্ট ম্যাচে অস্ট্রেলিয়া ক্রিকেট দলকে নেতৃত্ব দেন। তিনি একদিনের আন্তর্জাতিক ম্যাচে ১৯৮৮ সালে আত্মপ্রকাশ করেন। তার ডাক নাম জুনিয়র, তিনি তার ভাই স্টিভ ওয়াহের চেয়ে বয়সে মাত্র কয়েক মিনিটের ছোট।
রজার এবং বেভারলি ওয়াহ দম্পতির যমজ সন্তান মার্ক ওয়াহ ক্যান্টারবারি হাসপাতালে ২ জুন, ১৯৬৫ তারিখ জন্মগ্রহণ করেন। সহোদর ও সাবেক অস্ট্রেলীয় ব্যাটসম্যান স্টিভ ওয়াহের চেয়ে তিনি চার মিনিট পরে ভূমিষ্ঠ হন। বাবা রজার ওয়াহ ব্যাংক কর্মকর্তা এবং মা বেভারলি ওয়াহ ছিলেন শিক্ষিকা। তাদের পরিবার সাউথ-ওয়েস্টার্ন সিডনী’র নিকটবর্তী গ্রাম পানানিয়ায় বসবাস করতেন। অস্ট্রেলিয়ার প্রথম-শ্রেণীর ক্রিকেটার ডিন ওয়াহ ও ড্যানি ওয়াহ তাদের আরো দুই ভাই আছে। শিশুকালেই পিতা-মাতা সন্তানদেরকে ক্রীড়ানুরাগী হতে যথেষ্ট সহায়তা করেন। ছয় বছর বয়সেই যমজ ভাইয়েরা ফুটবল, টেনিস ও ক্রিকেটে অংশগ্রহণ করে। জীবনের প্রথম ক্রিকেট খেলায় ভ্রাতৃদ্বয় শূন্য রানে আউট হয়েছিলেন।
১৯৮৩ সালে তাঁরা উচ্চ বিদ্যালয়ের পড়াশুনো শেষ করেন। ১৯৮৩-৮৪ মৌসুমে উভয়েই নিউ সাউথ ওয়েলস কম্বাইন্ড হাইস্কুল ও অনূর্ধ্ব-১৯ রাজ্যদলের সদস্য ছিলেন। তারপর দু’জনেই অস্ট্রেলিয়া দলে প্রথমবারের মতো মনোনীত হন।
সুনীল গাভাস্কার
সুনীল গাভাস্কার (; জন্ম: ১০ জুলাই, ১৯৪৯) ভারত জাতীয় ক্রিকেট দলের সাবেক ও প্রথিতযশা ব্যাটসম্যান। তাঁকে ক্রিকেট ইতিহাসের অন্যতম সেরা "উদ্বোধনী ব্যাটসম্যান" হিসেবে ধরা হয়। তিনি সর্বাধিকসংখ্যক টেস্ট রান ও সেঞ্চুরি নিয়ে ক্রীড়াজীবন শেষ করেন। ২০০৫ সালে আরেক ভারতীয় ক্রিকেটার শচীন তেন্ডুলকর তাঁর গড়া টেস্ট রেকর্ড ভেঙ্গে ফেলেন। ১৯৮৩ সালের ভারতীয় ক্রিকেট দলের সদস্য হয়ে তিনি আইসিসি ক্রিকেট বিশ্বকাপ জয় করেন।
৬ মার্চ, ১৯৭১ তারিখে ওয়েস্ট ইন্ডিজের বিপক্ষে তাঁর টেস্ট অভিষেক ঘটে। খেলোয়াড়ী জীবনের পনের বছর তিনশত বাষট্টি দিনের মাথায় বিশ্বের প্রথম ব্যাটসম্যান হিসেবে দশ হাজার রানের মাইলফলক স্পর্শ করেন। ৪ মার্চ, ১৯৮৭ তারিখে পাকিস্তান দলের বিরুদ্ধে ইজাজ ফাকিহ’র বলে লেট কাটের মাধ্যমে ব্যক্তিগত ৫৮ রানের সময় এ সম্মাননা অর্জন করেন। এ মাইল ফলক অর্জনে ১২৪ টেস্টের ২১২ ইনিংস খেলতে হয়েছে তাঁকে।
গাভাস্কারের ক্রিকেট জীবন থেকে অবসর গ্রহণের ছয় বছর ও ১৩৬ টেস্ট পর ২ জানুয়ারি, ১৯৯৩ তারিখে দ্বিতীয় ব্যাটসম্যান হিসেবে অ্যালান বর্ডার দশ হাজার রানের মাইলফলক স্পর্শ করেন।
রাহুল দ্রাবিড়
রাহুল দ্রাবিড় (; , , ; জন্ম: ১১ জানুয়ারি ১৯৭৩) একজন সাবেক ভারতীয় ক্রিকেট খেলোয়াড়। তিনি ভারতের জাতীয় ক্রিকেট দলের জাতীয় টেস্ট ও একদিনের আন্তর্জাতিক (ওডিআই) দলের অধিনায়ক ছিলেন।
অনিল কুম্বলে
অনিল রাধাকৃষ্ণ কুম্বলে (জন্ম অক্টোবর ১৭, ১৯৭০) একজন ভারতীয় ক্রিকেটার যিনি একদিনের এবং টেস্ট উভয় ক্রিকেটেই ভারতের সর্বোচ্চ উইকেট ধারী খেলোয়াড়।
বিশ্বের তৃতীয় সর্বোচ্চ টেস্ট উইকেট শিকারী। এক ইনিংসে ১০ টি উইকেট নেয়ার রেকর্ড ও আছে তার নামে।
কপিল দেব
কপিল দেব রামলাল নিখঞ্জ (; জন্ম: ৬ জানুয়ারি, ১৯৫৯) একজন সাবেক ভারতীয় ক্রিকেট খেলোয়াড় ও কোচ। তিনি ভারত জাতীয় ক্রিকেট দলের পক্ষে ১৩১টি টেস্ট ম্যাচ ও ২২৫টি একদিনের আন্তর্জাতিক ম্যাচ খেলেছেন। এছাড়া তিনি জাতীয় দলের অধিনায়ক হিসাবেও দায়িত্ব পালন করেন। তাঁর অধিনায়কত্বে ভারত ১৯৮৩ সালের ক্রিকেট বিশ্বকাপ জয় করে। ২০০২ সালে উইজডেন কর্তৃক ‘শতাব্দীর সেরা ভারতীয় ক্রিকেটারে’ মনোনীত হন। গ্যারি সোবার্স, রিচার্ড হ্যাডলি এবং ইমরান খানের সাথে তাঁকেও ক্রিকেট ইতিহাসের অন্যতম সেরা অল-রাউন্ডার বলা হয়। বর্তমানে তিনি একজন ধারাভাষ্যকার।
ভিভিএস লক্ষ্মণ
ভাঙ্গিপুরাপ্পু বেংকাট সাই লক্ষ্মণ (জন্ম নভেম্বর ১, ১৯৭৪) ভি.ভি.এস. লক্ষ্মণ নামেই বেশি পরিচিত যিনি একজন ভারতীয় ক্রিকেটার। তিনি ডান হাতি মিডল ওর্ডার ব্যাটসম্যান এবং ডান হাতি অনিয়মিত অফ-স্পীন বোলার।
লক্ষ্মণ প্রথম শ্রেণীর ক্রিকেটে হায়দারবাদের প্রতিনিধিত্ব করেন। তিনি ইংলিশ কাউন্টি ক্রিকেটেও ল্যাঙ্কাশায়ারের পক্ষে খেলেন।